Polovni Armor poluprikolice cisterne oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Poluprikolice > Poluprikolice cisterne > Armor\nPolovna Armor poluprikolice cisterne na prodaju\nOvo su rezultati pretrage polovnih Armor poluprikolice cisterne mašina koje su za prodaju. Armor poluprikolice cisterne oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Armor poluprikolice cisterne u Brend sekciji.\nOvde je kompletna lista polovnih Armor poluprikolice cisterne za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Armor poluprikolice cisterne koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Armor poluprikolice cisterne koje Vas interesuju.


Sportske.net - Nelson: "Delije sjajne, pogurale Zvezdu do zaslužene pobede"\nNelson: "Delije sjajne, pogurale Zvezdu do zaslužene pobede"\nKošarkaš Unikahe Demarkus Nelson ocenio je da je njegova ekipa podbacila večeras, kao i da je Crvena zvezda iskoristila "sjajnu energiju sa tribina" i zabeležila pobedu.\n"Iskoristili su momentum. Publika im je dala dodatnu energiju, iako su bili sjajni večeras. Počeo je da pogađa Marko (Simonović), pa Branko (Lazić)... Igrali su brzo i pogađali su. Iskoristili su naše greške, koje mi moramo da popravimo", rekao je Nelson.\nBivši plejmejker Crvene zvezde Telekom kazao je da je bilo sjajno večeras igrati u hali "Pionir".\n"Lepo je vratiti se ovde. Znamo da je ovo sjajno mesto za igru, da su navijači sjajni, da je atmosfera super. Publika je večeras bila izuzetno glasna, a Zvezda je igrala jako dobro i zasluženo pobedila", rekao je Nelson.\nNa pitanje da li bi Zvezda mogla da se plasira u četvrtfinale Evrolige, Nelson je rekao da je još uvek rano pričati o tome, kao i da sve ekipe u Grupi E imaju šansu da se plasiraju u narednu fazu.\nUnikaha će sledećeg petka dočekati u Malagi Efes, dok će Zvezda ugostiti Lokomotivu Kubanj iz Krasnodara.


Dodik i Cvijanovićka na svečanoj sjednici Skupštine grada Trebinja\nObjavljeno: 19 avgust 2017 . u kategoriji Trebinje\nU zgradi Gradske uprave u Trebinju počela je svečana sjednica Skupštine grada, kojoj prisustvuju i predsjednik Republike Srpske Milorad Dodik i premijer Željka Cvijanović. Svečanoj sjednici prisustvuju i brojni predstavanici privrednog, kulturnog i političkog života Trebinja.\nGrad Trebinje obilježiće danas krsnu slavu - Preobraženje Gospodnje.\nPovodom slave grada u Sabornom hramu služena je Sveta liturgija, a u 12.00 časova u zgradi Gradske uprave biće obavljeno lomljenje slavskog kolača kojem će prisustvovati predsjednik i premijer Srpske, dok je polaganje cvijeće na spomenik braniocima Trebinja predviđeno u 12.30 časova.\nU okviru Preobraženjskih svečanosti na Trgu slobode biće održana prezentacija domaćih proizvoda pod nazivom "Naše je bolje" u organizaciji Privredne komora Republike Srpske.\nUglješa Anđelić: OD "STARTA" DO...\nGrad Trebinje nagradio najbolje studente...\nU Trebinju i Gacku održano predavanje o...\nGradonačelnik posjetio učesnike džudo...


Google mape: Nova sjajna funkcija Insights sada se širi | PC Press\nGoogle mape: Nova sjajna funkcija Insights sada se širi\n8. juli 2021. 7. juli 2021. Tijana Barašević\nGoogle mape prate vaš dnevni raspored i iako se njegov nivo tačnosti može delovati previše invazivno, odličan je alat za praćenje odmora i putovanja.\nMesečne statistike putovanja proistekle iz vašeg Timeline-a sada stižu za više korisnika\nTimeline dobija svež sloj boje, zajedno sa nekoliko novih funkcija koje će vam pomoći da pratite svoje aktivnosti na još dubljem nivou. Izgleda da novi tab Insight sada stiže za više korisnika.\nInsight je deo Timeline-a, gde beleži kako ste se kretali tokom određenog vremenskog perioda. Posmatra vaše načine putovanja – od pešačenja do letenja – i prikazuje vaše kretanje iz meseca u mesec. Svoje aktivnosti možete upoređivati pomoću grafikona s desne strane svakog unosa. To je lep način da vidite koliko se krećete tokom meseca, a da se ne morate oslanjati na fitnes aplikacije koje gledaju samo hodanje ili vožnju biciklom. Ova funkcija, osim što prati kako se krećete – takođe može da prati koju vrstu mesta posećujete. Google koristi svoje široko znanje o lokacijama poput prodavnica, restorana i barova da bi naučio gde provodite vreme.\nKao rezultat, kartica Insight funkcioniše kao stranica sa statistikama onoga što ste radili u slobodno vreme. Detaljno opisuje i vaš „najprometniji“ dan u mesecu. Ostatak novog korisničkog interfejsa ima nekoliko manjih promena izgleda, uključujući manje praznog prostora između unosa za prikaz više informacija na jednom ekranu. Takođe je mnogo lakše uređivati Timeline zahvaljujući novom floating action dugmetu. Stari interfejs je zahtevao uređivanje svakog unosa jedno po jedno, što bi moglo postati zamorno ako morate proći kroz više unosa.\nTakođe ćete uočiti novi Trips tab, koja je prvi put najavljen prošlog decembra, zajedno sa ostalim unosima. Sve u svemu, to je obećavajuće poboljšanje nečega na što se mnogi korisnici oslanjaju. Nema reči o tome kada će Insights i redizajnirani korisnički interfejs Timeline-a početi da se objavljuju za sve, ali se polako proširuje na sve veći broj korisnika.\nTagovi: Google mape, Google Maps\n← Tesla isporučila 200,000 automobila za jedan kvartal\nPet posebnih načina na koje možete da promenite svoj Motorola telefon →


Duži životni vek najstarijih građana u Srbiji prepoznale su i banke, koje im omogućuju otplate kredita u trajanju i od 95 meseci\nOdnedavno, najstariji sugrađani imaju priliku da uzimaju gotovinske keš kredite bez učešća, sa dugim rokom otplate i olakšicom da ga isplaćuju sve do 80. godine života. Iako je mesečni ček od 15.000 dinara dovoljan da se podigne kredit od banke, ali većina, naročito stranih filijala, traže da primanja penzionera budu najmanje 20.000 dinara.\nRedovnost u izmirivanju obaveza naterala je bankare da produže otplatu kredita i visinu mesečnih primanja neophodnih za uzimanje pozajmice. Tako najstariji sugrađani u Poštanskoj štedionici, banci kojoj najveći broj penzionera veruje sudeći po statistici, mogu da dobiju kredit od 50.000 dinara bez kamate. Mesečna rata iznosila bi oko 8.300 dinara, a rok otplate je šest meseci.\nStrane banke odlučile su da produže rok otplate kredita. Minimalni iznos kredita je 20.000 dinara, a pozajmicu mogu da otplaćuju u ratama od šest pa do 95 meseci. Većina banaka uslovljava penzionere da poslednju ratu kredita vrate do 78. godine života, a ima i onih kod kojih je ta granica 80 godina.\nKamate koje obračunavaju banke su različite, ali ukoliko je kamatna stopa oko 13 do 14 odsto na godišnjem nivou penzioner treba sam da izračuna koliko će banci vratiti i zaključi da li mu se isplati. Zbog toga je uvek bolje uzeti beskamatnu pozajmicu iako je reč o manje novca.\nUslovi za pozajmicu


Ambasadorka Štajnaker: U Njemačkoj neće ostati niko od onih koji su tražili azil\nNaslovnica Južni Sandžak Rožaje Ambasadorka Štajnaker: U Njemačkoj neće ostati niko od onih koji su tražili...\nRožaje – Ambasadorka Njemačke u Crnoj Gori, Gudrun Elizabet Štajnaker, izrazila je jučer u Rožajama zabrinutost zbog velikog broja izbjeglica sa sjevera ove zemlje, koji su zatražili azil u njenoj domovini. Ona je poručila da u Njemačkoj neće ostati niko od onih koji su tražili azil.\n“Nema šanse da neko od tih ljudi dobije azil, jer je besmisleno da neko iz zemlje koja je u pregovorima za članstvo u EU, a možda će već na jesen dobiti i poziv za članstvo u NATO, čemu se mi nadamo, traži azil. Nije dobro što neke porodice vode sa sobom djecu, a posebno je neodgovorno što djecu koja pohađaju školu vode sa sobom, jer školovanje je preduslov za bolji život”, rekla je Štajnaker i apelovala na građane da sa ovim namjerama ne putuju u Njemačku.\nŠtajnaker je naglasila da nije rješenje da ljudi iz ovih krajeva idu u Njemačkoj tražeći nelegalni azil.\n“Jedan broj građana sa sjevera Crne Gore su potpuno nelegalno zatražili azil u Njemačkoj, jer azil je samo za ljude koji su ugroženi od rata ili pak političke situacije. Crna Gora nema takvih problema, pa zato ti takozvani „azilanti“ neće dobiti pravo na azil u Njemačkoj. Mislim da ljudi iz Crne Gore dolaze u Njemačku samo da bi za nekoliko mjeseci dobili socijalnu pomoć, a to je zlUoupotreba statusa azila. U principu svako može u Njemačkoj dobiti posao na legalan način kroz vizu. Ipak, nije moguće da svi Crnogorci koji dođu u Njemačku dobiju posao, jer imaju konkurenciju građana iz EU, koji su isto tako siromašni, pa je zato Crnogorcima, Srbima, Bošnjacima, te Albancima i onima sa Kosova vrlo teško naći legalan posao kod nas”, rekla je Štajnaker.\nOna je istakla da je u razgovoru sa predsjednikom Općine Rožaje, Ejupom Nurkovićem, razgovarala o iznalaženju rješenja za obezbjeđivanje budućnosti nezaposlenih građana, piše Rožaje.me.\n“Ne mogu obećati da će investitori iz Njemačke doći kod vas, jer imate jaku konkurenciju zemalja u regionu. Smatram dobrom idejom da mobilišete vašu dijasporu u Njemačkoj, ali je još važnije da zajedno lokalna vlast u saradnji sa Vladom razvije neki strateški plan za investicije i na taj način pokušate da riješite standard života građana”, rekla je Štajnaker.\nNurković je rekao da se sa Štajnaker složio da Općina i Vlada moraju poraditi da se emigracija svede na najmanju mjeru.\n“Ovim putem pozivamo građane da ne odlaze u Njemačku već da ostanu na svojim ognjištima. Vlada mora pomoći građanima kroz neke subvencije da počnu da se bave proizvodnjom u poljoprivredi i domaćoj radinosti. Dogovorili smo da ćemo preko privrednih komora Crne Gore i Srbije, pokušati da ostvarimo saradnju. Imamo dosta objekata koji bi mogli biti iskorišćeni za otvaranje novih pogona bez mnogo ulaganja. Od ambasadorke smo dobili sugestiju da animiramo našu dijasporu da ulaže na ovo područje kako bi pomogli razvoju sjevera”, kazao je Nurković.\n.. 27. Jula 2015. At 04:27\nGde da se vrate,kad ih proteravaju na svakom koraku,ako Sandzak dobije republiku mozemo govoriti o nekom povratku do tada nista\nydx 27. Jula 2015. At 04:19\nNema sanse da ostanu u Nemackoj kaze ova gospodja,nisu sanse kod tebe ambasadorice pa da ih vadis ko keceve iz rukava!.Postoje sanse da ostanu kao negovatelji starih lica,da se ozene isl.\nDruga vrlo bitna stvar radi se o politickom pritisku ili iseljenju,vlada CG vrsi konstantno pritisak na Bosnjake da se isele i to traje vise od decenije.\nPorucnik 25. Jula 2015. At 23:20\nTo su ovi sto su vas naoruzavali\nPorucnik 25. Jula 2015. At 23:23\nDa se raspadne SFRJ\nmuki 25. Jula 2015. At 22:28\npogledate koliko se isekiro hupo pupo stote da vrate rozajski narod koije glaso bs ista taje iselila nji stosu tamo mlogi prodali sve stosu imali a hupo se smije hadzija ralja ni 5 para neda za rozaje zato rozajci rozajke sto prije budu izbori obavezno da glasate bs


SC saznaje: Hrvatske kompanije iz BiH preko Amerike do tržišta tzv. Kosova - Srpskacafe\nIz sata u sat ponuda proizvoda iz Srbije i BiH na policama prodavnica južne srpske pokrajine je sve manja, jer je od srijede na snazi odluka vlasti samoproglašenog Kosova da se pri uvozu roba iz ovih zemalja uvede carina od 100 odsto.\nU međuvremenu prištinske vlasti donijele su aneks kojim strane kompanije sa sjedištem u Srbiji i BiH ne moraju plaćati ove astronomske carine. Među njima su Coca-Cola, Tuborg, Dukat, Gemalto (bave se zaštitom podataka), Rauh, Henkel, fabrika za proizvodnju gaziranih i negaziranih sokova Fluidi iz Preševa, Gorenje, Megle, ali i poznati keks jafa, koji je u vlasništvu Kapa star grupe.\nOvom odlukom pogođena su brojna preduzeća u BiH, koja su u prošloj godini, prema podacima Spoljnotrgovinske komore BiH, izvezla robu na tržište južne srpske pokrajine u vrijednosti od 163,5 miliona maraka.\nPo uzoru na svjetske kompanije, pojedina preduzeća iz Federacije BiH, odnosno iz njenog hrvatskog dijela, kako saznaje portal SrpskaCafe, ulažu ogromne napore da budu uvrštene u tu grupu i da nastave nesmetan izvoz.\n– Trenutno ozbiljno lobiraju dvije velike kompanije i to preko veza u Americi. Riječ je o preduzećima Stanić-trade i Violeta. Ukoliko se izbore, to će biti još jedna potvrda prave anarhije na tzv. Kosovu i da im je važan samo i isključivo novac – objašnjava odlično obaviješteni izvor.\nPrema njegovim riječima, očito je da iza ove „nebulozne“ odluke ostoji neko iz vana, što je potvrdio i juče predsjednik Srbije, Aleksandar Vučić, a taj neko je, kako tvrdi, SAD.\n– Zato je i logično da su se ove dvije kompanije okrenule upravo Americi i da preko njih traže kanal kako da nastave isporučivati svoju robu. Ako uspiju, biće im lakše nego ikad, jer je sada konkurencija na kosovskom tržištu dodatno manja, a šansa za prodaju nikad veća – poručuje naš sagovornik.\nKada je riječ o domaćoj privredi, najveću štetu pretrpiće metalna industrija, a potom agroindustrijski, odnosno prehrambeni sektor, prvenstveno proizvodanja mlijeka i mliječnih proizvoda, kao i bezalkoholnih pića.\nPrema ocjeni svih aktera u BiH, ova odluka institucija samoproglašenog Kosova predstavlja ne samo grubo kršenje CEFTA Sporazuma nego i narušavanje principa regionalne saradnje. U skladu sa CEFTA Sporazumom da bi neka potpisnica CEFTA Sporazuma mogla da uvede zaštitne mjere potrebno je da se sprovede ekonomsko istraživanje kojim bi se dokazalo ugrožavanje domaće proizvodnje članice koja uvodi te mjere, što je u ovom i svim prethodnim slučajevima izostalo. Upravo iz ovih razloga očekuje se adekvatno reagovanje Evropske komisije s obzirom na njene nadležnosti.\nGradonačelnik Kosovske Mitrovice Goran Rakić izjavio je da na Kosovo i Metohiju ni jutros nisu stigle osnovne životne namirnice. On je za Prvu TV u Kosovskoj Mitrovici kazao da u južnu srpsku pokrajinu nisu stigli hljeb, mlijeko i štampa i da su zalihe pri kraju.\nKazao je i da će pronaći neki način da roba iz Srbije stigne do građana.\nPosljedice odluke Prištine o naplati takse od 100 odsto na sve proizvode koji dolaze iz centralne Srbije i već juče su na sjeveru Kosmeta bile vidljive.\nMnogi kamioni vratili su se sa Jarinja sa robom iz cenralne Srbije, pa i boce sa kiseonikom iz Kraljeva za Kliničko-bolnički centar Kosovska Mitrovica.\nRampa za štampu\nNa Kosovu ni danas nema srpske štampe. Zvezdan Mihajlović iz firme „KiM Beokolp“ kaže za Tanjug da kosovski carinici na administrativnom prelazu Jarinje nisu dozvolili prolazak dnevnih novina zbog, navodno, neregularne dokumentacije.\nMihajlović kaže da su noćas oko tri sata distributeri bili na prelazu Jarinje sa potrebnom dokumentacijom i fakturama sa rabatom i da su carinici tražili da plate taksu od 100 odsto na kompletan iznos štampe.\n– Pristali smo da platimo taksu od 100 odsto, ali onda su nam kao izgovor da nas ne puste našli da je adresa na kojoj je registrovana firma Sjeverna Mitrovica, a da, kako tvrde, po uredbi Vlade Kosova firma mora da se vodi na Republiku Kosovo – objasnio je Mihajlović i dodao da su zbog toga spriječeni da sa srpskom štampom uđu na KiM.


Muškarac ubadao ljude u tržnom centru u Mančesteru\nIzvor: Radio 021, 11.Okt.2019, 22:57\nBritanska policija saopštila je danas da je uhapsila muškarca starog oko 40 godina, osumnjičenog da je više osoba ranio nožem u tržnom centru Arndejl.\nU tom napadu povređeno je pet osoba, a ceo centar je evakuisan, prenosi BBC.\nHitna pomoć je saopštila da je primila poziv u 11.17 sati po lokalnom vremenu.\nNa društvenim mrežama pojavile su se fotografije i video snimci na kojima se vidi veliki broj policajaca na licu mesta. Jedan od svedoka rekao >> Pročitaj celu vest na sajtu Radio 021 << je da je muškarac trčao po centru sa nožem u ruci i da je nasumice ubadao ljude.\nNapad se desio u prizemlju tržnog centra.\nRadio Slobodna Evropa: Pet lica ranjeno u napadu nožem u Mančesteru\nNezavisne Novine: Napad nožem u tržnom centru u Mančesteru, ranjeno pet osoba\nVečernje novosti: NAPAD U MANČESTERU: Muškarac ubadao ljude u tržnom centru


Predškolska ustanova - HAPPY KIDS 7 - Vrtici Beograd\nPredškolska ustanova HAPPY KIDS 7\n011/27 90 484\n061 15 14 130\nVrtić HAPPY KIDS 7 se nalazi u Višnjičkoj ulici 45a, na Paliluli, u delu grada koji je gradskim prevozom, ali i važnim saobraćajnicama, dobro povezan sa svim delovima Beograda. Ispred samog objekta nalazi se stanica autobusa 35, 74, 25P, 32E, 202. Vrtić se nalazi preko puta tržnog centra Big Fashion i na pešačkoj je razdaljini od poznatog beogradskog šetališta Ada Huja, gde deca često pešice odlaze i šetaju na svežem vazduhu pored Dunava.\nProstrano pripadajuće dvorište je prekriveno travnatom površinom sa igraonicom za vrtićki uzrast i posebno odvojenim delom za jasleni uzrast. Objekat površine 600 m² je kompletno adaptiran i u potpunom skladu sa prepoznatljivim principima uređenja prostora PU HAPPY KIDS-a.\nVrtić ima dva nivoa. Na prvom nivou se nalaze impresivna igraonica sa sportskim centrom, centrima za igru uloga i atraktivno dekorisan botanički centar. Na drugom spratu se nalaze: deci privlačno prijemno odeljenje, trpezarija za jasleni i vrtićki deo uređena po meri mališana, kvalitetno opremljen kompjuterski centar, muzički centar sa pozornicom, stimulativno uređen kosmički centar, jezički centar sa interaktivnom tablom, manipulativni i kreativno- senzorni centar, centar za bubamare, soba za popodnevni odmor i centar za zdravstveno- preventivni rad pedijatra i medicinske sestre na preventivi.\nProstor je bogat prirodnom svetlošću što umnogome utiče na dobro raspoloženje dece i njihov osećaj sreće i zadovoljstva. U ovom se objektu, zbog multikulturnog i različitog jezičkog porekla upisane dece, školica engleskog jezika održava svakog radnog dana.\nProstor vrtića je pokriven video-nadzorom što roditeljima omogućava da prate svoje dete tokom njegovog boravka u vrtiću.\nRadno vreme vrtića je od ponedeljka do petka, od 07:00 do 18:00 časova, ali smo tu za vas i vikendom, praznikom, kao i svim neradnim danima.


Spasojević: "Ne smemo da se opustimo" 30.05.2017.\nKošarkaši Mega Leksa u sredu 31. maja od 19 časova nastavljaju takmičenje u Mozzart Super ligi, kada će u okviru 13. kola u Sremskoj Mitrovici dočekati Spartak.\nKrilni centar Mega Leksa Radosav Spasojević je izjavio da veruje u novu pobedu Mege:\n"Ostvarili smo cilj, plasman među četiri ekipe što nam donosi ABA ligu naredne sezone, tako da rasterećeno dočekujemo ekipu Spartaka. To svakako ne znači da smemo da se opustimo već da meču moramo priđemo kao u prethodnih nekoliko utakmica. Ako budemo odigrali na svom nivou, verujem da ćemo doći do nove pobede pred našom publikom u Sremskoj Mitrovici" - izjavio je Spasojević.\nPosle 12 odigranih kola Mozzart Super lige, Mega Leks je 4. na tabeli sa skorom 7-5 dok je Spartak poslednji sa 1-11 . Mega i Spartak su se prethodni put sastali u okviru 6. kola Super lige kada je u Subotici slavila Mega sa 72:88.\nTrener Mega Leksa Dejan Milojević je da ekipa želi što spremnije da dočeka plej-of:\n"U nedelju smo pobedom nad Dinamikom obezbedili plasman u ABA ligu i time smo ispunili naš primarni cilj. U preostala dva kola ćemo dati sve od sebe da zabeležimo pobede i što spremniji da dočekamo plej-of. Protiv Spartaka moramo da odigramo angažovano u odbrani tokom celog meča ukoliko želimo da izbegnemo neizvesnu završnicu i dođemo do nove pobede" - izjavio je Milojević.


Đukanović pozvao Kremlj da poštuje odluku CG o NATO – NovostiDana.rs\nĐukanović pozvao Kremlj da poštuje odluku CG o NATO\nPODGORICA – Crnogorski predsednik Milo Đukanović, nazvao je rusku inicijativu za vojnu neutralnost Balkana „neracionalnom“ i pozvao Kremlj da poštuje pravo ove male zemlje da sama donese odluku o članstvu u NATO, prenosi agencija AP.\nĐukanović je, kako se navodi, izjavio da „poštuje istoriju rusko-crnogorskih odnosa ali da Rusija treba da poštuje pravo da Crna Gora sama donese odluku o svojoj budućnosti“.\nCrna Gora, koja ima istorijske, slovensku i verske veze sa Rusijom, je pozvana od NATO-a da se pridruži zapadnom vojnom savezu, podseća AP.\nCrnogorski premijer kaže da je „prema njegovoj proceni, integracija u Evropsku uniju i NATO, je dobra za Crnu Goru“.\nAgencija podseća da je ruski predsednik Vladimir Putin pozvao ranije ove sedice nekoliko balkanskih zemalja da se uzdrže od ulaska u NATO ili EU, rekavši da oblast jugozapadne Evrope treba da ostane neutralan.\nKako navodi AP, crnogorska proruska opozicija organizuje ulične proteste protiv članstva Crrne Gore u NATO-u.


SADA JE SVE POZNATO! Evo ko čeka Srbiju ako pobedimo Norvežane i gde se igra finale! - Informer\nPosle neušpešnih kvalifikacija za Evropsko prvenstvo 2020. godine, poslednja šansa za "orlove" je baraž za Ligu nacija\nSrbija će u polufinalu igrati u gostima protiv Norveške 26. marta naredne godine. Posle žreba je saznala i potencijalnog rivala u finalu.\nAko pobedimo Skandinavce, naša selekcija će igrati u finalu za jedno mesto na EP protiv Škotske ili Izraela. Takođe, žreb je odredio da će domaćin finalnog meča biti Beograd ili Oslo.\nKompletirani su parovi i u Ligi nacija A. Island će u polufinalu dočekati Rumuniju, a drugi par čine Bugarska - Mađarska. Finale će se igrati u Sofiji ili Budimpešti.\nU Ligi nacija D - Gruzija će igrati protiv Belorusije, a Severna Makedonija sa takozvanom državom Kosovo, s tim što će se finale igrati u Tbilisiju ili Minsku.\nSve utakmice polufinala baraža igraće se 26. marta, dok će finala biti na programu 31. marta. U međuvremenu, 30. novembra, održaće se žreb za grupe Evropskog prvenstva.\nFudbal sport Evropsko prvenstvo Norveška baraž Fudbalska reprezentacija Srbije Liga nacija


Zvezda na 'veštaku', Marin U OPREMI\nIzvor: Mondo, 29.Jul.2019, 19:02\nNajbolji igrač crveno-belih sa ekipom na poslednjem treningu pred put u Helsinki.\nPovreda Branka Jovičića uzdrmala je navijače Crvene zvezde, a kakav bi tek udarac bio da i Marko Marin mora na pauzu u jeku kvalifikacija za Evropsko prvenstvo.\nNajbolji fudbaler crveno-belih i jeste zbog upale mišića preskočio duel sa Radničkim iz Niša (2:0) i trening koji mu je prethodio, ali se u ponedeljak predveče ponovo našao u "radnoj opremi" i sa saigračima na terenu.\nOvaj put ne na pomoćnom iza severne, već iza južne tribine, pošto se crveno-beli prilagođavaju veštačkoj travi koja ih očekuje u Helsinkiju, gde će u sredu od 18 časova (prenos na TV Arena Sport 1) igrati protiv istoimenog kluba revanš utakmicu 2. kola kvalifikacija za Ligu šampiona.\nOdlična stvar po srpskog šampiona je pobeda 2:0 u prvoj utakmici, pa će Vladan Milojević moći da kalkuliše sa sastavom i ukoliko bude bilo potrebe, dodatno odmori Marina za očekivani dvomeč sa Kopenhagenom u narednoj fazi.\nPredstojeća utakmica u Finskoj trebalo bi da posluži i za uigravanje Miloša Degeneka, koji se nedavno vratio iz Saudijske Arabije, a u subotu je protiv Nišlija, na iznenađenje mnogih, umesto na dosadašnjoj poziciji štopera igrao kao desni bek.\nCrveno-beli u Helsinki putuju u utorak direktnim letom u 9.00, pa ćemo videti koje će sve igrače Milojević povesti na put.\nMeđu putnicima biće i novinar MONDA, tako da ćemo vas izveštavati o svim zanimljivostima vezanim za ovu utakmicu.


Uspešno negujte samopouzdanje deteta (I DEO)\nDa bi bila uspešna, deca moraju da veruju u svoje sposobnosti, dok istovremeno treba da znaju da se suoče sa neuspehom. Treba da podstaknete samopouzdanje svog deteta, evo nekoliko kratih saveta kako da u tome budete uspešni!\n1. Roditelji treba da veruju u sebe\nMorate verovati u sebe da ćete uspeti da realizujete zacrtane ciljeve, čak iako vam trenutno ne ide. Gledajući vaš primer kako se trudite i uporni ste u relizaciji, deca uče i prihvataju vaše navike. Ovo ne znači da treba da budete savršeni, priznajte deci da vam nije lako, ali se fokusirajte na pozitivne stvari koje radite u nameri da uspete.\n2. Nemojte biti uznemireni zbog grešaka\nPomozite deci da vide da svako pravi greške i da je važno naučiti iz njih, a ne demoralisati se i odustati. Samopouzdani ljudi ne dozvoljavaju da ih srah od neuspeha pobedi, ne zbog toga što su sigurni da nikad neće doživeti neuspeh, već zbog toga što znaju kako će stati na noge.\n3. Podstaknite decu da probaju nove stvari\nUmesto da svoju energiju usmeravaju na ono što im je već poznato, dobro je da deca prošire vidike. Postizanje novih veština čini decu da se osećaju sposobno i sigurno da mogu da se suoče sa novim i nepoznatim.\n4. Dozvolite deci da pogreše\nPrirodno je da želite da zaštitite svoje dete od neuspeha, ali greške su neminovne i pomažu deci da nauče i prihvate neuspeh kao nešto normalno. Takođe može podstaći decu na veće napore, trud itd.\n5. Pohvalite istrajnost\nNaučite ih da ne odustanu pred prvim problemom i neuspehom. Potrebno je da budu dovoljno otporni da nastave sa pokušajima i prihvate ukoliko u nečemu nisu najbolji.\n6. Pomozite deci da pronađu svoju strast\nIstraživanje sopstvenih interesa može pomoći deci da razviju osećaj identiteta, što je od suštinskog značaja za izgradnju samopouzdanja. Kada uvide da su u nečemu talentovani i uspešni to će biti podstrek njihovom samopoštovanju.


Razorne posledice požara u brdima kod Marmarisa\nTanjug 9. avgusta 2021. 17:43\nIČMELER – Brda u blizini turskog letovališta Marmarisa koja su bile prekrivena gustom zelenom borovom šumom uništena su šumskim požarima koji bukte već dve nedelje.\nSnimci dronom iz malog primorskog grada Ičmelera načinjeni pre i posle požara pokazuju posledice razaranja, prenosi Rojters.\nSada ta ista brda formiraju sablasni, sivo-smeđi pejzaž koji je prekriven crnim panjevima.\nU poslednje dve nedelje požari su naneli štetu desetinama hiljada hektara šuma u turskim mediteranskim i egejskim provincijama, od kojih je stradalo osmoro ljudi, dok su hiljade ljudi, uključujući i turiste, bili primorani da pobegnu.\nSlična razaranja mogla su se videti na snimcima načinjenim dronom u selu Bairu i primorskom letovalištu Turunču, takođe u provinciji Mugla, gde se nalaze i poznati turistički centri Marmaris i Bodrum.\nOpština Mugla je saopštila da je spaljeno 55.000 hektara šuma, što je dvostruko više nego što je izgorelo u Turskoj tokom cele prošle godine, te da je evakuisano 36.000 ljudi.\nJaki vetrovi, niska vlažnost i temperature iznad 40 stepeni doprineli su širenju požara, dok je u gašenju učestvovalo 15 aviona, 64 helikoptera i 5.250 ljudi.\nU Poljskoj migrant preminuo nakon što je stigao iz…\nPoljska: Migrant preminuo nakon što je stigao iz Belorusije\nUstavni sud BiH: RS i dalje gazduje svojim šumama\nNorveška sutra ukida sve mere, posle 561 dana\nUhapšene tri osobe u sedištu Granične policije u SA


A. J. 17. maja 2020. 13:27\nRukopis, pod naslovom „The Rendlesham Forest UFO Conspiracy“, sugeriše da su istraživači iz tajne laboratorije koristili halucinogene i napredne holograme kako bi testirali reakciju ljudi na manipulaciju, kako bi kasnije mogli da primene slična sredstva protiv neprijatelja na bojnom polju.\n„Siguran sam da je jedan od najpoznatijih slučajeva NLO svih vremena zaista bio niz tajnih eksperimenata koristeći holograme, programe za kontrolu uma, obmane, dezinformacije, zavere i prikrivanje. Šokantna istina četrdesetogodišnje misterije sada se može otkriti„ napisao je Redfern u sažetku knjige.\nOn je naveo da cela situacija nije bila ništa drugo do „neverovatna, uznemirujuća serija testova u kojima se vidi koliko daleko ljudskim umom može da se manipuliše – i kako bi takve tehnologije potencijalno mogle, jednog dana, da igraju značajnu ulogu na bojnom polju“.\nOpisani događaji odigrali su se u noći 26. i 28. decembra 1980. u Rendlešamskoj šumi, neposredno ispred vazduhoplovne baze RAF „Woodbridge“, u kojoj su bili smešteni pripadnici Ratnog vazduhoplovstva Sjedinjenih Država.\nPrema izjavama svedoka, uključujući one potpukovnika Čarlsa Halta, zamenika komandanta baze, osoblje je naišlo na misteriozna jarka svetla i užareni metalni predmet za koji su verovali da bi mogao biti NLO. Taj zbunjujući događaj nije do kraja razjašnjen, a Ministarstvo odbrane Velike Britanije je tada donelo zaključak da ne predstavlja pretnju po nacionalnu bezbednost.


Đorđević: Tvrdnje radnika samo pretpostavke i nagađanja | podunavlje.info\nĐorđević: Tvrdnje radnika samo pretpostavke i nagađanja\nIzvor: Beta, N1, B92, 5. jun 2018 – Ministar za zapošljavaje, rad, boračka i socijalna pitanja Srbije Zoran Đorđević izjavio je danas da su radnička prava za njega sveto pismo, ali da su tvrdnje radnika u fabrikama Kajzen, Jura i Geoks samo pretpostavke i nagađana.\nĐorđević je kazao da je inspekcija bila u turskoj fabrici Kajzen u Smederevu i da je taj slučaj rešen.\n„Jeste li vi bili tamo, naš inspektor jeste i da li su to loši uslovi – nisu“, kazao je Đorđević odgovarajući na pitanje novinara u Beogradu i dodao da je Kajzen kažnjen.\nOn nije izneo detalje tog slučaja, a kako su nedavo mediji preneli, inspekcija je pored svih problema na koje su radnici ukazivali, utvrdila da jedino radnica koja čisti toalet nije stručno obučena za taj posao i da nema adekvatnu opremu za rad.\n„Naravno da takve stvari ne smeju da se događaju, ne smemo da dozvolimo kršenje radničkih prava i naša je dužnost da radimo prevenciju“, rekao je Đorđević.\nOn je kazao da njegovo ministarstvo ne razlikuje privatno i državno, domaće i strano i da jedino postoji poštovanje zakona.\n„Ja kao ministar imam obavezu da se borim za radnička prava i ta prava su za mene sveto pismo. Niko nije povlašćen niti će biti povlašćen i prava poslodavca i radnika jeste da poštuju zakon“, rekao je Đorđević.\nOn je rekao da je obaveza države da stvori bolji poslovni ambijent, da radna snaga nije obespravljena prilikom privlačenja stranih investicija.\n„Nama je bitno da mi kao zemlja iz dana u dan idemo sve bolje i bolje i naša je obaveza da stvaranjem boljih uslova, teramo poslodavce da im daju veće plate“, kazao je Đorđević.\nOzvaničena saradnja Tangšana i Smedereva\nObeležena godišnjica petojunske tragedije u Smederevu\nsrbija.gov.rs, 28. maj 2020 – Ministarka građevinarstva, saobraćaja i...\nsrbija.gov.rs, 27. maj 2020 – Krizni štab za suzbijanje...\n03/06/2020, 7:24 am\nIzlazak sunca: 4:53 am\nKaliopi Fan Art dobio pobednika: Glavna nagrada ide u Smederevo! (VIDEO)\nPromena na kormilu Smedereva – Nebojša Maksimović umesto Koromana\nSnimanje podvodnih mina, pa onda vađenje nemačkih brodova iz Dunava\nU Smederevu dva nova potvrđena slučaja, od toga jedan u Železari


Gusenbauer: Širenje šengenskog prostora čini Evropu "sigurnijom" - Klix.ba\nSvijet Gusenbauer: Širenje šengenskog prostora čini Evropu "sigurnijom"\nŠirenje šengenskog prostora na devet novih zemalja koje treba da se obavi u petak povećat će sigurnost u Evropi i Austriji, ocijenio je kancelar Alfred Gusenbauer u intervju za agenciju APA koji je objavljen u četvrtak.\nPomjeranje na istok vanjske granice prostora slobodnog kretanja predstavlja "širenje prostora sigurnosti i stabilnosti u Evropi" i stvara "novu zonu sigurnosti" oko Austrije, naglasio je on.\n"To znači da će Austrija biti sigurnija i da će više biti u središtu Evrope nego ranije", ocijenio je on.\nŠengenski prostor koji je do sada obuhvatao 15 zemalja, treba da od četvrtka u 23.00 sata po evropskom vremenu obuhvati osam bivših komunističkih zemalja na istoku i Maltu, što je izazvalo zabrinutost među austrijskim stanovništvom.\nAustrija je imala do sada s Njemačkom najdužu šengensku granicu u Evropskoj uniji od 1.260 kilometara koju je čuvala vojska.\nKontrole na ovoj granici će biti ukinute kada u četvrtak u šengenski prostor uđe Republika Češka, Slovačka, Mađarska i Slovenija.\nPrema istraživanju koje je nedavno obavila državna televizija ORF, 75 posto Austrijanaca je bilo protiv otvaranja granice plašeći se da će ga pratiti porast kriminala.\nGusenabuer je naglasio da će saradnja s policijama u susjednim zemljama biti pojačana i insistirao je na "nevjerovatnoj simbolici" otvaranja granica nekadašnje željezne zavjese.\n"Slobodne granice u slobodnoj Evropi: ko bi se usudio sanjati o tome 1985. godine, na dan potpisivanja sporazuma kojim je stvoren šengenski prostor između zemalja Beneluxa, Francuske i Njemačke?", kazao je Gusenabuer.


Novi Zeland Архиве - Biznis i Finansije\nHome\tTags\tPosts tagged with "Novi Zeland"\nNovi Zeland: Finansijski sektor će uskoro morati da izveštava o uticaju klimatskih promena na svoje poslovanje?\nNovi Zeland bi uskoro mogao postati prva zemlja na svetu koja je za finansijski sektor uvela obavezu da izveštava državu o uticaju klimatskih promena na svoje poslovanje.\nUkoliko bude usvojen zakon kojim bi trebalo da bude regulisan ovaj vid izveštavanja, a koji se upravo nalazi pred poslanicima novozelandskog parlamenta, kompanije iz finansijskog sektora će biti u obavezi da regulatorima objašnjavaju na koji način posluju i kako upravljaju klimatskim rizicima.\nTo će važiti za sve veće banke, osiguravajuće kuće, investicione fondove i druge aktere na ovom tržištu. Kada se kaže veće misli se na one koji vrede više od milijardu novozelandskih dolara, odnosno 703 miliona američkih dolara. Dakle, zakon bi obuhvatio više od 200 velikih finansijskih kuća.\nPrema pisanju Rojtersa postoji velika verovatnoća da će on biti usvojen, a ako se to desi u skorije vreme, prvi izveštaji ove vrste bi trebalo da budu objavljeni 2023. godine.\nNovi Zeland uspešan u borbi protiv korone, ali ne i recesije\nNovi Zeland se strogim karantinskim merama uspešno bori protiv korone, ali rezultat te borbe je veliki pad ekonomije.\nMala pacifička zemlja se često ističe kao najuspešniji primer suzbijanja korona virusa. Ona je uspela da, bar na kratko, iskoreni lokalnu transmisiju strogim karantinskim merama, odnosno ograničavanjem kretanja.\nMeđutim, taj uspeh imao je ekonomske posledice. Kako BBC izveštava, ova zemlja našla se u veoma dubokoj recesiji – između aprila i juna njen BDP je pao za 12,2 odsto.\nZa razliku od evropskih država, Novi Zeland je zabranio svojim građanima da tokom karantinskih mera putuju van zemlje ali i po njoj. To se veoma loše odrazilo na turizam, ugostiteljstvo i saobraćaj, a posredno i na proizvodni sektor.\nZato se Novi Zeland našao u najozbiljnijoj ekonomskoj krizi još od 1987. godine, od kada se na ovaj način prate recesije. Na sve to, približavaju se i izbori koji će biti održani sledećeg meseca.\nMeđutim, ovaj udar recesije je samo privremen, kaže ministar finansija Grant Roberston, koji očekuje brz oporavak. Sa njim su saglasni i neki ekonomisti koji smartaju da bi uspeh ove zemlje u borbi protiv virusa mogao doprineti oporavku ekonomije. Objašnjenje je jednostavno – što se brže iskoreni virus, to će pre i ekonomija proraditi, bez ograničenja.\nPremijerka Džasinda Ardern napominje da ekonomska aktivnost već počinje da raste. Međutim, senku na najavljeni oporavak novozelandske ekonomije baca najnovija objava tamošnjeg ministarstva finansija da dug ove zemlje veoma brzo raste.\nFoto: tongariro, Pixabay\n12. avgusta 2020. 2 komentara\nNovi Zeland je ovog vikenda obeležio 100 dana bez prenošenja korona virusa unutar granica zemlje, što ga trenutno čini jednom od najbezbednijih zemalja na svetu.\nTo ne znači da ova zemlja nema zaraženih, već da su one 23 osobe koje su trenutno pozitivne izolovane u specijalnim ustanovama, te da ne šire dalje infekciju. Iako dakle zemlja nije potpuno slobodna od korona virusa, ipak je u njoj mnogo bolja situacija nego u ostatku sveta.\nNovozelanđani su se zato vratili normalnom životu ali to ne znači da su se njihove vlasti opustile. Kako piše Rojters, tamošnji zvaničnici su i dalje zabrinuti jer se stanovništvo previše opustilo. To znači da se manje podvrgava testiranju, da ne koristi aplikacije za praćenje potencijalno zaraženih, pa čak i da se vrše ne pridržava higijenskih mera.\nPošto im je Australija, u kojoj se širi zaraza, veoma blizu, oni smatraju da se narod i dalje mora pridržavati propisanih mera. Osim brige o izbijanju novih žarišta, novozelandske vlasti su sada najviše usmerene ka otklanjanju ekonomskih posledica koje je izazvala pandemija.


Gruzijska teniserka pokrenula peticiju za finansijsku pomoć teniserima - SPORTSKI ŽURNAL\nTeniski turniri neće se igrati najmanje do 7. juna, što znači da do tada igrači neće moći da zarađuju\nGruzijska teniserka Sofija Šapatava pokrenula je danas peticiju, kako bi se igračima obezbedila finansijska pomoć u sred pandemije korona virusa.\nŠapatava je 371. teniserka sveta i želi da skrene pažnju na nevolje sa kojima se suočavaju slabije rangirani igrači otkako su takmičenja prekinuta.\n- Profesionalni teniseri širom sveta su prestali da se takmiče, a dok najbolji igrači imaju resurse da izdrže nekoliko meseci, lošije rangirani pate. Mnogi neće moći da se izdržavaju i ispunjavaju svakodnevne potrebe, a onda da se vrate igranju posle tri meseca bez mečeva. Kompanije zadužene za tenis trebalo bi da pomognu da obezbede igrače ili im makar nekako pomognu u ovim teškim vremenima. Pomoć bi dobrodošla većini - navela je Šapatava, preneo je Eurosport. - Mnoge kompanije obezbedile su plaćena odsustva svojim zaposlenima, a teniseri su takođe zaposleni u svetskim teniskim organizacijama. Mislim da igračima treba pomoć, pošto i mi plaćamo poreze, licence, i mi radimo za njih - dodala je 31-godišnja teniserka.\nOsaka najplaćenija sportistkinja sveta u protekloj godini sa 37,4 miliona dolara\nSerena: Biću bolja nego ikada\nBanka rešila da odreši kesu i pomogne teniserima


Crnogorski premijer Milo Đukanović i poptredsjednik i ministar spoljnih poslova Igor Lukšić (rtcg.me)\nNakon što je Vlada Crne Gore kandidovala Igora Lukšića za generalnog sekretara UN, sada se traži podrška prijateljskih država\nCrna Gora je ušla u novu godinu sa ozbiljnim očekivanjima kada je u pitanju spoljno-politička afirmacija države.\nVlada Crne Gore, par dana pred Novu godinu, odlučila je da kandiduje Igora Lukšića za generalnog sekretara Ujedinjenih nacija.\nObrazlažući Lukšićevu kandidaturu, crnogorski premijer Milo Đukanović je naveo da su predstavnici Crne Gore prelimenarno razgovarali sa liderima nekoliko zemalja i dobili pozitivno mišljenje o Lukšićevoj kandidaturi.\nNovi generalni sekretar Ujedinjenih nacija, kako je objasnio premijer, zbog novog načina izbora trebalo bi da bude neko iz regiona Istočne Evrope. Zbog toga je Vlada odlučila da Crna Gora ima kandidata i da kandiduju Lukšića koji ima iskustvo od 12 godina obavljanja poslova u javnoj službi i diplomatiji.\n"Smatramo da Lukšić svojim kompetencijama zaslužuje kandidaturu. Nije neophodno podsećati da je Lukšić čovek koji je sedam godina proveo na dužnosti ministra finansija, što je važno za posedovanje menadžerskih kvaliteta za upravljanje u sistemu kakav je sistem Ujedinjenih nacija, nakon toga je bio premijer u Crnoj Gori, sada je ministar spoljnih poslova i evropskih integracija", istakao je Đukanović.\nNa pitanje da li su imali konsultacije sa uticajnim zemljama članicama UN u vezi sa ovom kandidaturom, Đukanović je kazao da su imali preliminarne konsultacije i da su dobili afirmativna i pozitivna mišljenja da je Crna Gora uzorna članica i odgovoran susjed. On je naveo da Crna Gora ima veliku šansu iako se očekuje veliki broj kandidata.\n"Do prije devet godina nismo imali ni državu, a sada imamo ozbiljnog kandidata i podršku za čelnu funkciju Ujedinjenih nacija", kazao je Đukanović.\nLukšić je kazao da je ponosan da nakon 12 godina javnog iskustva, otvaranja pregovora sa EU i pozivnice za NATO predstavlja svoju zemlju kao kandidat za generalnog sekretara. On je naveo da su već počinju pripreme za kandidaturu.\n"Posvetićemo se ovim aktivnostima na najozbiljniji način, iako treba pažljivo upravljati svim očekivanjima. Prvi put se odvija izbor generalnog sekretara UN na ovaj način, obezbeđuje se veći nivo transparentnosti i potencira mogućnost da mogu biti kandidovani ljudi za koje UN smatraju da mogu odgovoriti tom zadatku", istakao je Lukšić.\nLukšić je kazao da će poziciju ministra napustiti u martu kada će se posvetiti kandidaturi. U Crnoj Gori za sada nema reakcija na najavu srpskog šefa diplomatije Ivice Dačića da Srbija neće podržati Lukšićevu kandidaturu.


Sednica Saveta Rusija-NATO može biti održana 12. januara, javlja turska agencija Anadolija, pozivajući se na neimenovane izore u Severnoatlantskoj Alijansi.\n“U kontaktu smo sa Rusijom po ovom pitanju”, naveo je sagovornik agencije.\nIstog dana planirana je i sednica načelnika Generalštabova država-članica NATO-a u Briselu. Rusko Ministarstvo inostranih poslova objavilo je dokument koji je zvanična Moskva poslala NATO-u po pitanju garancija bezbednosti o kojima je nedavno govorio predsednik Ruske Federacije Vladimir Putin, a koji se pre svega tiču širenja vojnog prisustva Alijanse zapadnim granicama Rusije.\nGlavna stavka u dokumentu podrazumeva da Rusija i SAD neće razmeštati naoružanje u teritorijama koje mogu predstavljati pretnju za nacionalnu bezbednost. Istovremeno, Rusija predlaže i da se na teritorijama zemalja Evrope ne razmeštaju dodatne snage u odnosu na one koje su razmeštene 27. maja 1997. godine kada je potpisan Osnivački akt Rusija-NATO.\n(Sputnjik Foto:Ilustracija/Shutterstock/ Zbitnev)\nNEWER POSTMilorad Dodik bi mogao ostati kratkih rukava\nOLDER POSTDodik će završiti kao Nikola Gruevski


Beograd: Srbija i RS usaglašene oko pitanja granice, potpisan Akcioni plan za Podrinje\nU Beogradu je danas održana zajednička sjednica vlada bosanskohercegovačkog entiteta Republike Srpske (RS) i Republike Srbije, kojoj su prisustvovali predsjednik Srbije Aleksandar Vučić i predsjednik RS-a Milorad Dodik.\nDodik je izjavio kako bi pitanje razgraničenja između Srbije i Bosne i Hercegovine moglo biti riješeno do kraja godine, iako postoji mogućnost da se to pitanje zakomplikuje. On je rekao da Republika Srpska i Srbija imaju identičan stav oko pitanja razgraničenja, istaknuvši kako se nada da će se na bh. strani postići konsenzus o tom pitanju.\n“Mi podržavamo prijedlog Srbije i naša suglasnost postoji. To može biti do kraja godine, ali nije u Vučićevim rukama da zna kako će političko Sarajevo reagovati. Mi to pitanje ne doživljavamo kao suštinsku granicu, već kao formalnu liniju, koju treba usaglasiti imajući u vidu međunarodne standarde “, kazao je Dodik.\nDodao je da je na sastanku bilo riječi i o Deklaraciji o opstanku srpske nacije koja je, kako je ranije najavljeno, trebala ući u parlamentarnu proceduru ovog mjeseca.\nPotpisan Akcioni plan za razvoj Podrinja\nPredsjednica Vlade RS Željka Cvijanović izrazila je, nakon zajedničke sjednice, zadovoljstvo što je usvojeno čak 30 zaključaka među kojima je izdvojila Akcioni plan za razvoj Podrinja.\nOna je naglasila da je za područje Podrinja planirana saradnja u oblasti turizma, infrastrukture, saobraćaja, privrede, vodoprivrede i šumarstva.\nPremijerka Srbije Ana Brnabić kazala je kako Srbija želi da zadrži poseban odnos sa Republikom Srpskom i da je njihova međusobna saradnja veoma značajna.\nNakon sjednice vlada potpisana su četiri zajednička dokumenta – Memorandum o saradnji u oblasti vazduhoplovstva, Sporazum o saradnji u oblastima infrastrukture kvaliteta, Memorandum o saradnji između Ministarstva kulture i informisanja Srbije i Ministarstva prosvjete i kulture Republike Srpske za period 2017-2021. godine i onaj o saradnji u oblasti poštanskog i telekomunikacionog saobraćaja.\nVIDEO: Blokada državne izvršne vlasti - Čovićev Plan B?: Zbog nedolaska ministara iz HDZ-a BiH otkazana sjednica VMBiH\nVIDEO: Plenković u Briselu ponovo o BiH: Miješanje čelnika vlasti iz Hrvatske u rezultate bh. izbora\nVIDEO: Poznata imena svih 98 zastupnika: Pregled mandata Zastupničkog doma Federalnog parlamenta\nAmerički zastupnici traže uvođenje sankcija Rijadu: Velika potraga za tijelom nestalog novinara\nZaposlenici moraju pokazati svoj identitet na radnim mjestima: Alžir zabranio nikab na radnom mjestu\nNakon prijetnji Donalda Trumpa: Meksiko odbacuje pritisak SAD-a zbog migranata\nNajavio \_'vrlo ozbiljne\_' posljedice po Rijad: Trump: Izgleda da bi novinar Khashoggi mogao biti mrtav\nVIDEO: Završen samit lidera EU-a: Nastaviti pregovore o Brexitu\nLutrijska groznica u SAD-u: Jackpot lutrije \_'Mega Millions Lottery\_' skoro milijardu dolara\nTurska policija traga za tijelom saudijskog novinara u obližnjoj šumi\nBrexit je sve bliže, ali još nema dogovora. Glavni problem je granica\nKanađani slave dan legalizacije trave: "Uzeo sam od svega po jedno"\nVIDEO "Godzilla se vratila": Gigantski aligator prestravio golfere


Crnogorski olimpijski komitet ugostio delegaciju Džudo saveza Crne Gore | Crnogorski olimpijski komitet\nCrnogorski olimpijski komitet ugostio delegaciju Džudo saveza Crne Gore\nPredstavnici Džudo saveza Crne Gore, na čelu sa predsjednikom Veselinom Grbovićem, bili su danas gosti Crnogorskog olimpijskog komiteta, gdje su se susreli sa predsjednikom Dušanom Simonovićem.\nPovod za ovaj sastanak bili su, prije svega, izvanredni rezultati koje su ostvarili mladi džudisti Nikola Gušić i Arso Milić, osvajanjem bronzanih medalja u konkurenciji juniora i kadeta, na nedavno završenim prvenstvima Evrope u Hrvatskoj (Poreč) i Crnoj Gori (Bar).\nVeselin Grbović je istakao da su ovi mladi sportisti vjesnici novih šampiona u džudou i sigurni nasljednici naših najboljih džudista. Predsjednik Grbović takođe vjeruje da su njihovi rezultati plod kvalitetnog rada, kako u njihovim klubovima, tako i u reprezentativnim selekcijama pod rukovodstvom selektora Rajka Mrvaljevića i nacionalnog trenera Dragana Šćepanovića, koji je ujedno i Šefa stručnog štaba Dž.K “Akademik”. Gospodin Grbović je naveo da, pored Gušića i Milića, u džudou postoji čitava plejada mladih i talentovanih sportista pred kojima je lijepa karijera.\nDragan Pejanović, predsjednik Džudo kluba “Akademik” iz Nikšića, čiji je Gušić član, potvrdio je da se radi o izuzetnim talentima od kojih se, i u narednom periodu, očekuje još dosta kvalitetnih rezultata. Gospodin Pejanović je uputio posebnu zahvalnost Ministarstvu unutrašnjih poslova Crne Gore na podršci klubu u stvaranju kvalitetnih uslova za treninge i rad svih klupskih selekcija.\nČestitajući Nikoli Gušiću i Arsu Miliću na osvojenim medaljama, predsjednik Crnogorskog olimpijskog komiteta Dušan Simonović je siguran da su osvojena odličja plod kvalitetnog rada i istakao da se do medalje, naročito na takmičenjima ovog ranga, može doći samo velikim i upornim radom, kontinuiranim i kvalitetnim treningom i uz puno odricanja.\nČestitkama se pridružio i vicešampion svijeta, dvostruki učesnik Olimpijskih igara (Peking 2008 i London 2012) Srđan Mrvaljević. Mrvaljević vjeruje je da je pred Gušićem i Milićem blistava karijera, ali ponovio da ih do ostvarivanja velikih rezultata u kontinuitetu očekuje puno odricanja i prepreka. Mrvaljević je uputio posebnu zahvalnost na podršci koju je imao od predsjednika COK-a Dušana Simonovića i predsjednika Džudo saveza Veselina Grbovića, uz uvjerenje da će ta podrška biti dio njegovog puta ka ostvarivanju plasmana i dobrog rezultata i na Olimpijskim igrama u Rio de Žaneiru 2016. godine.\nNikola Gušić (član Dž.K. “Akademik”) i Arso Milić (član Dž.K. “Arso Milić”) nijesu krili zadovoljstvo ostvarenim uspjesima i izrazili su zahvalnost svojim klubovima, selektorima, kao i Džudo savezu, bez čije pomoći i podrške ne bi uspjeli da ostvare ovakve rezultate, ali i obećali da će nastaviti sa kvalitetnim treninzima.\nPredsjednik Simonović je siguran da će dosadašnja, uspješna saradnja COK-a i Džudo saveza, biti nastavljena i u narednom periodu i da će takva saradnja biti krunisana novim medaljama crnogorskih džudista sa najvećih međunarodnih takmičenja u ovom olimpijskom sportu.\nNa sastanku je razgovarano i o ambicioznim programima Crnogorskog olimpijskog komiteta a tiču se podrške COK-a u obezbjeđivanju kvalitetnih uslova crnogorskim sportistima za učešće na najznačajnijim međunarodnim kao i kvalifikacionim takmičenjima za Olimpijske igre 2016. godine. Takođe, bilo je riječi i o programu Srđana Mrvaljevića i njegovoj podršci u ovom olimpijskom ciklusu.


Na obodu Kruševca, na Aerodromu, niče mali grad - KruševacGrad\nOd ukupno 46 parcela u severnom delu Starog aerodroma namenjenih za izgradnju stambeno poslovnih objekata, do sada je prodato 16, na površini od oko 3,3 hektara. Kako je trenutno u toku izmena Plana detaljne regulacije „Stari aerodrom“, konačan broj i površina slobodnih parcela biće poznati nakon usvajanja plana i sprovođenja parcelacije, rečeno je portalu KruševacGrad u Gradskoj upravi.\nLokacija Stari aerodrom je izgled novog naselja, u kome bi trebalo da bude treći centar grada, počela da poprima krajem 2018. godine, sa izgradnjom Lidla. Iste godine otvorena je fabrika „Kromberg i Šubert“, godinu kasnije izgrađen je šoping park Nepi, danas BIG. U toku su završni radovi na izradnji stadiona FK Jedinstvo, a trenutno se gradi i više stambeno poslovnih objekata, te objekata komercijalne namene. Svemu je, podsetimo, prethodilo postavljanje spomenika, aviona MIG, na početku novog naselja, još krajem 2014. godine.\nNa ovoj lokaciji do sada je izgrađeno 12 novih ulica, računajući i dva kružna toka, u ukupnoj dužini od oko 3,3 kilometra, a u planu je izgradnja još 12 saobraćajnica, u dužini od blizu dva kilometra, s tim da se te ulice neće raditi u ovoj godini.\n–Grad je aplicirao projektom za nastavak izgradnje novoplaniranih saobraćajnica na Starom aerodromu za sredstva Ministarstva privrede u iznosu od 60 miliona dinara, ali je umesto ovog odobren projekat rekonstrukcije Kosovske ulice. Grad će ponovo aplicirati istim projektom, kako bi se udruženim sredstvima Grada i Ministarstva nastavili radovi na infrastrukturnom opremanju lokacije – odgovor je koji smo dobili iz Gradske uprave.\nNavode da je tokom proteklih pet godina u izgradnju saobraćajne infrastrukture na ovoj lokaciji uloženo više od 432 miliona dinara, od čega je blizu 247 miliona izdvojio Grada, a preko 185 miliona Ministarstvo privrede.\nPored već postojećih komercijalnih kompleksa, na lokaciji Stari aerodrom u planu je i izgradnja oko osam hiljada stanova, potom objekata za sport i rekreaciju, igrališta, parkova, pešačkih staza…\nPlan detaljne regulacije predviđa i izgradnju objekata za proizvodnju, objekata za dečju zaštitu, te za državnu upravu i lokalanu samoupravu. Planirano je i da na ovom prostoru bude podignuta zgrada Osnovnog i Višeg suda, u centralnom delu, gde će biti i vrtić i već postojeća meteorološka stanica.\nUz Bruski put, duž saobraćajnice, predviđen je zeleni pojas, odnosno linearno zelenilo, kako je u planu navedeno, sa ciljem vizuelne zaštite, maskiranja i ublažavanja buke, estetskog oblikovanja prostora i regulisanja mikroklimatskih elemenata.\nNovo naselje, prema planu, imaće i objekte u funkciji turizma (hotele, motele, apartmane…), izložbene prostore, ugostiteljske objekte, garaže, radionice, servise, prostore za prodaju nameštaja. Planirana je pešačko biciklistička staza koja će povezivati park „Slobodište“ sa komercijalnim sadržajima u severnom delu.\nLokacija Stari aerodrom nalazi se u južnom delu grada između važnih putnih pravaca koji od Kruševca vode ka Jastrepcu i Brusu, a prema funkcionalnim, oblikovnim i ambijentalnim karakteristikama predstavlja atraktivnu zonu za razvoj i unapređenje svih tipova komercijalnih delatnosti.\nU severnom delu Starog aerodroma do sada je ukupno prodato 16 parcela, neprodatih je 30. Okvirne informacije o ceni parcela iz Gradske uprave nismo dobili, odnosno stigao je odgovor da „prodajna cena parcela varira prilikom javnog nadmetanja, te da svaka parcela nema istu cenu”. Ono što se nezvanično zna je da su prethodnih godina cene plačeva u Mudrakovcu, naseljenom mestu koje se granični sa ovim komleksom, drastično porasle, te da se ar zemljišta prodavao po ceni većoj od 1.000 evra.\n08.02.2022 0 681\n08.10.2021 0 1,628\n17.10.2020 1 677\n09.08.2020 0 670\n03.08.2020 0 755\n13.12.2019 0 972\n1. jula 2022., 04:05


Devet devojčica bile su žrtve pedofila u Bačkom Petrovom Selu, a nadležni strahuju da ih ima još. To je rezultat dosadašnje istrage o austrijskim državljanima koji su u tom vojvođanskom mestu snimali golu decu, saznaje „Blic“!\nKako saznaje „Blic“ iz izvora u policiji, istragom je do sada utvrđeno da su čak devet devojčica bile žrtve pedofila. Međutim, to nije kraj, jer nadležni i meštani strahuju da ovo ni približno nije konačan broj.\nDirektorka bečejskog Centra za socijalni rad Ivona Božović izjavila je za „Blic“ da su žrtve uzrasta od 11 do 14 godina, te da su neke od njih zločinci fotografisali gole i u donjem vešu, i to uz pristanak roditelja!\n- Istraga je i dalje u toku i postoji mogućnost da ima još žrtava. Centar za socijalni rad u saradnji sa policijom i tužilaštvom preduzima sve potrebne radnje da se taj slučaj što pre reši i da deca budu zaštićena. Saznali smo i da su neki roditelji znali šta im se dešava sa decom i protiv njih će biti podnete krivične prijave, a deca će im biti oduzeta - priča Božovićeva i sama uznemirena zbog ovog strašnog slučaja.\nPrema njenim rečima, do sada je utvrđeno da sve devojčice upletene u ovaj incident potiču iz socijalno ugroženih porodica od kojih su neke već bile obuhvaćene korektivnim nadzorom.\n- Sve te porodice su nama manje ili više poznate, a u jednom slučaju smo već pokrenuli postupak za lišavanje roditeljskog prava po hitnom postupku. Kao organ starateljstva, nama je jedini cilj da zaštitimo decu i to ćemo i učiniti čim dobijemo detalje od policije i tužilaštva. Nadam se da će to biti u najkraćem mogućem roku - rekla nam je direktorka Centra za socijalni rad, uz napomenu da ne sme da otkriva više detalja jer je istraga u toku.\nKako saznaje „Blic“, uhapšeni Austrijanci Brigita Sabo (35) i Georg Karl Suter (47) skoro godinu dana su u ovom mestu vrbovali devojčice za snimanje.\nI to tako što im je Brigita prilazila, govorila im da su lepe i zgodne i nudila im po 1.000 dinara za fotografisanje!\nNaša saznanja potvrdio je i direktor Osnovne škole „Šamu Mihalj“ u Bačkom Petrovom Selu Ferenc Beretka, koji je još u oktobru prošle godine policiji prijavio sumnjivi slučaj.\n- Roditelji tri devojčice su nam se požalili da im je decu prilikom povratka iz škole presrela nepoznata žena i da im je nudila novac za fotografisanje. Mi smo to odmah prijavili policiji, koja je preduzela istražne radnje. Pretpostavljam da je ovo sve potrajalo zato što, koliko znam, osumnjičeni nisu stalno boravili u našem mestu, već su dolazili s vremena na vreme - objašnjava nam direktor Ferenc Beretka.\nDirektor škole dodaje da su nakon tog događaja više puta upozoravali decu da obrate pažnju na to sa kim razgovaraju na ulici. Takođe su naložili i da sve sumnjive situacije prijave razrednim starešinama i roditeljima.\nTužilac Osnovnog javnog tužilaštva u Bečeju Mihalj Pakaji kaže za „Blic“ da će insistirati na tome da austrijski državljani ostanu u pritvoru u zrenjaninskom Okružnom zatvoru dokle god bude potrebe zbog težine optužbi i mogućnosti bekstva.\nPodsetimo, Brigita Sabo i Georg Karl Suter uhapšeni su 25. avgusta. Kako je „Blic“ pisao, ovo dvoje Austrijanaca osumnjičeno je da su iskoristili našu decu za snimanje pornografskog materijala, a kasnije ga distribuirali putem interneta. Od hapšenja, osumnjičeni se nalaze u pritvoru zbog toga što postoji opravdana bojazan da Austrijanci mogu da pobegnu.\nZbog delikatnosti slučaja, zasada nema detaljnijih informacija o kakvom se pornografskom materijalu radi, odnosno da li su deca samo fotografisana ili je bilo i spornih snimaka.\nVeć osuđivan zbog dečje pornografije\nKako saznaje „Blic“, osumnjičena Brigita Sabo poreklom je iz Bačkog Petrovog Sela i nepoznata je policiji, a Georg Karl Suter je u Austriji već osuđivan zbog dečje pornografije! Ako se dokaže da su krivi, biće im suđeno u Srbiji.\nZa krivično delo pribavljanje i posedovanje pornografskog materijala i iskorišćavanje maloletnih osoba za pornografiju zakonom je zaprećena kazna zatvora od tri meseca do tri godine.


Parlament Španije priznao državu Palestinu - Portal 072info\nParlament Španije priznao državu Palestinu\nParlament Španije jednoglasno je prihvatio rezoluciju koja je upućena vladi o priznanju države Palestine, javlja Anadolu Agency (AA). Glavna stranka u opoziciji, Socijalistička stranka Španjolske (PSOE) je ranije pokrenula inicijativu o priznavanju države Palestine.\nU tekstu rezolucije koji je prihvaćen danas u parlamentu Španije, nakon određenih izmjena koje je tražila vladajuća Narodna partija (PP), traži se “priznavanje države Palestine”.\nU tekstu rezolucije koja je upućena vladi navodi se da se “prema međunarodnom pravu prizna država Palestina”.\nInače, riječ je neobavezujućoj rezoluciji koju je predstavila socijalistička opoziciona partija.\nU tekstu rezolucije se dodaje da bi priznanje Palestine kao države doprinijelo sigurnosti obje strane, ali i jačanju mira.\n“Inicijativu o suverenoj državi Palestini trebala bi prije svega podržati i Evropska unija, ali i cijela međunarodna zajednica”, navodi se u preporuci parlamenta Španije.\nMinistar vanjskih poslova Španije Jose Manuel Garcia Margallo je nakon zasjedanja u parlamentu izjavio kako bi trajno rješenje izraelsko-palestinske krize doprinijelo miru i stabilnosti cijelog Bliskog Istoka.\nDo sada je Švedska jedina zemlja evropska zemlja koja je priznala Palestinu tokom članstva u EU. Osim Švedske, Palestinu je priznalo još sedam članica EU-a, ali prije ulaska u Uniju. To su Češka, Mađarska, Poljska, Bugarska, Rumunija, Malta i Južni Kipar. Inače, Palestinu kao nezavisnu državu je priznalo više od 130 zemalja svijeta.\nKim kćerki kupuje ostrvo kako bi joj sagradila privatnu igraonicu\nJedan od najboljih pisama za razvod braka: Ovaj frajer je izdominirao!


U BiH oko 150.000 oboljelih od Alzheimera\nRekao je ovo Osman Kučuk, direktor Centra za demenciju Sarajevo, koji ističe da, kada se ovaj broj oboljelih uzme u analizu, pokazuje se da ona u stvari ima epidemiološki karakter u BiH. Danas, 21. septembra, obilježava se Svjetski dan borbe protiv Alzheimera.\nSiniša Miljković, načelnik Klinike za neurologiju Univerzitetskog kliničkog centra RS, kaže da registar oboljelih od Alzheimerove bolesti ne postoji ni u RS ni u FBiH, ali da u svijetu ima oko 80 miliona oboljelih od ove bolesti.\n“Učestalost bolesti je da otprilike pet odsto starijih od 65 godina ima Alzheimerovu bolest. Svaki minut na svijetu neko oboli od ove bolesti, tako da broj oboljelih u svijetu raste samim tim što se povećava i broj starijih osoba u svijetu, a predviđanja su da će se za 30 godina broj starijih od 65 godina povećati za 300 odsto, te se smatra da će se i udvostručiti broj ljudi sa ovom bolesti”, rekao je Miljković za Nezavisne novine.\nNe postoje faktori rizika\nOn je napomenuo da za ovu bolest ne postoje faktori rizika, osim životne dobi, pa samim tim i ne postoji prevencija. Istakao je da je Alzheimerova bolest bolest starije životne dobi, jer oko 75 odsto onih koji obolijevaju ima iznad 65 godina, ali se kod određenog broja bolest javlja i ranije, oko 50. godine.\nKučuk smatra da demencija, odnosno Alzheimerova bolest ne zavisi od godina starosti, te da se demencija ne može povezati isključivo s njom.\n“Demencija je sindrom stanja uzrokovanog kao posljedica uzrokovana nekom bolešću. Nju može dobiti i dijete, ali i osoba u srednjim godinama, iako je činjenica da ljudi od Alzheimera najviše obolijevaju nakon 60. godine”, kaže Kučuk.\nOn kaže da je broj oboljelih od Alzheimera drastično povećan u odnosu na period prije 1990, te da danas postajemo svjesniji problema koje ova bolest nosi sa sobom, a njom je pogođena i porodica oboljelog, te je na zapadu nazivaju bolešću porodice.\nKučuk je rekao da lijek za ovu bolest ne postoji, već da postoje simptomatske terapije koje ublažuju određene simptome.


RUSIJA: Odobren Sputnjik M, vakcina za uzrast od 12-17 godina | Happy BSC portal\nMinistarstvo zdravlja Rusije odobrilo je vakcinu Sputnjik M protiv Kovid 19, koja je namenjena deci od 12 do 17 godina.\nDozvola za registraciju vakcine Sputnjik M za tinejdžere važiće pet godina, navodi se u dokumentima objavljenim u sredu na sajtu registra lekova Ministarstva zdravlja Rusije.\nVakcina se daje u dve doze,koje se primaju u intervalu od 21 dana.\nMinistarstvo je napomenulo da će se vakcinacija tinejdžera od 12 do 15 godina obavljati samo uz saglasnost roditelja ili staratelja, dok tinejdžeri od 15 i više godina mogu dobiti vakcinu uz sopstveni dobrovoljni pristanak.\nZamenica ruskog premijera Tatjana Golikova rekla je ranije da vakcina protiv korona virusa za decu neće biti distribuirana do kraja decembra.\nKlinička testiranja vakcine Sputnjik među decom i tinejdžerima od 2 do 17 godina počela su 5. juna u Moskvi.\nDirektor Gamaleja centra Aleksandar Gintsburg objasnio je da je uobičajna koncentracija Sputnjika smanjena pet puta za tinejdžere i deset puta za mlađu decu.


Vesti online / Vesti / Srbija / Hitna reakcija Vučića na mere Prištine, u toku sednica Saveta\n16:10 >> 19:45h\nHitna reakcija Vučića na mere Prištine, u toku sednica Saveta\nU Predsedništvu je u toku sednica Saveta za nacionalnu bezbednosti, posle koje će se javnosti obratiti predsednik Srbije Aleksandar Vučić, kako se očekuje, oko 20.00 sati.\nSednici prisustvuju premijerka Ana Brnabić, šef srpske diplomatije Ivica Dačić, ministar unutrašnjih poslova i direktor policije, Nebojša Stefanović i Vladimir Rebić, šef BIA Bratislav Gašić, ministar odbrane i načelnik Generalštaba Vojske Srbije, Aleksandar Vulin i Milan Mojsilović, kao i ministar trgovine Rasim Ljajić.\nNe sednici su i generalni sekretar Predsednika Nikola Selaković, ministarka pravde Nela Kuburović, direktor Kancelarije za KiM Marko Ðurić, kao i šefovi službi bezbednosti.\nPredsednik Vučić je prethodno razgovarao sa ambasadorima SAD, Nemačke, Francuske, Velike Britanije i Italije, kao i sa šefom delegacije EU Semom Fabricijem, a tome je prethodio sastanak sa ambasadorima Rusije i Kine.\nAmbasadori su se odazvali na poziv predsednika Aleksandra Vučića na razgovore posle povećanja taksi za srpske proizvode na KiM.


B92\t02.08.2018 11:49\nMeđutim, Britanija će nastaviti konsultacije kako bi se postigao dogovor, jer Rusija i Kina čvrsto traže da u avgustu bude održana sednica Saveta bezbednosti UN o Kosovu.\nKako je rekao, za to nema opravdanih razloga i niko ne može da izbaci temu Kosova iz agende SB.\n"Da bi se izbeglo glasanje i dovelo do velikih podela u SB, na sastanku je dogovoreno, bez obzira što je Britanija podnela plan rada za avgust bez teme Kosova, da će se konstulacije o ovoj temi nastaviti i narednih dana sa zainteresovanim stranama, sa željom da se postigne dogovor o daljem radu", preneo je ministar i izrazio očekivanje da će se uvažiti stavovi Srbije.\nOn kaže da nije jasno zašto Velika Britanija insistira na izostavljanju Kosova iz dnevnog reda sednica SB, naročito zato što, kako je naveo, stalno ističu da žele dobre odnose sa Srbijom.\nDačić je u izjavi Tanjugu rekao: "Ako to ne želi Velika Britanija, staviće je na dnevni red zemlje koje nisu priznale nezavisnost Kosova".\nBritanska ambasadorka u Ujedinjenim nacijama Karen Pirs izjavila je da, iako pitanje Kosova ostaje važno, ono ne zahteva više redovne sednice SB UN.


Proterivanje ruskih diplomata – udar na predsednika Moldavije - Sputnjik Srbija\n06:56 28 Maj 2020\n07:55 30.05.2017 (osveženo 07:59 30.05.2017) Preuzmite kraći link\nPortparolka Ministarstva spoljnih poslova Rusije Marija Zaharova izjavila je da je situacija oko proterivanja ruskih diplomata iz Moldavije paradoksalna, ali indikativna.\n„Očigledno je da se to nema nikakve veze sa aktivnostima ruskih diplomata, ali ilustruje razvoj situacije u Moldaviji“, istakla je Zaharova.\nMoldavske vlasti proterale su pet članova ruske ambasade u Moldaviji, saopštio je juče ruski ambasador u Kišnjevu Farit Muhametšin.\nMoldavski predsednik Igor Dodon rekao je da je ogorčen neprijateljskim potezom predstavnika moldavske diplomatije i kategorički ga osuđuje.\nOdluka moldavske vlade da protera pet ruskih diplomata iz zemlje usmerena je protiv politike predsednika Igora Dodona, izjavio je zamenik ruskog ministra spoljnih poslova Grigorij Karasin i dodao da će Rusija adekvatno i snažno odgovoriti.\n„Mislimo da je ovo usmereno protiv politike poboljšanja odnosa između Rusije i Moldavije, koju sprovodi predsednik Igor Dodon“, rekao je Karasin.\nProterivanje, diplomate, Marija Zaharova, Moldavija


Baskonija pokvarila Željkov rođendan\nČetvrtak, 09.03.2017 | 21:02\nKošarkaši Baskonije savladali su Fenerbahče u Istanbulu 79:74, u derbiju 25. kola Evrolige.\nUprskos sjajnoj partiji Bogdana Bogdanovića sa 26 poena, Španci su dominacijom u skoku i odličnim šutem za tri poena slavili na rođendan trenera domaćina Željka Obradovića.\nŠpanci su vodili tokom većeg dijela meča, na poluvremenu imali osam poena, stigli do dvocifrene prednosti sredinom poslednjeg kvartala, ali se Fener vraća u igru serijom 8:0, poenima Kalinića, Bogdanovića i Antića (68:70).\nGosti prekidaju niz domaćina i održavaju blagu prednost do posljednjeg minuta, a Bogdanović pogađa oba penala 36 sekundi prije kraja i smanjuje na 76:74.\nLarkin je s druge strane bio polovičan sa linije za slobodna bacanja, nakon čega Fener traljavo organizuje posljednji napad.\nBogdanović i Datome ne uspijevaju da izbore poziciju za šut, Benet je očajnički pokušao da pogodi trojku za izjednačenje ali promašuje na desetak sekundi prije kraja, pa Španci odnose pobjedu u Istanbulu.\nBogdanović je bio ubedljivo najefikasniji igrač Fenera, šutirao je 7/10 za dva i 2/5 za tri, te imao osam asistencija i dva skoka, ali i pet izgubljenih lopti. Jedini sa dvocifrenim učinkom uz srpskog beka bio je Italijan Luiđi Datome sa deset poena.\nBaskoniju je predvodio Šejn Larkin sa 19 poena, deset je dodao Rafa Luz, dok su po sedam ubacili Adam Hanga (6sk), Rodrig Bobua, Jaka Blažič, Kim Tili, Tornike Šenhelija i Čejs Badindžer.\nFenerbahče je ostao četvrti na tabeli sa skorom 16-9, ali je sve dalje od borbe za drugu poziciju. Baskonija se 14. trijumfom poravnala sa Zvezdom na diobi šestog mjesta.\nTurski tim u sljedećem kolu gostuje Bambergu u Njemačkoj, dok Baskonija čeka lidera CSKA u Vitoriji.


TRANSFORMACIJA EVENT INDUSTRIJE U DOBA KORONE – THE SHOW MUST GO ON – M2C Blog\nEfekti pandemije korona virusa na industriju\nO pandemiji korona virusa govori se i kroz ekonomsku metaforu crnog labuda, koja podrazumeva pojavu potpuno neočekivanih i nepredvidivih događaja sa nepoznatim posledicama. Da se podsetimo, ova metafora inspirisana je uočavanjem postojanja crnih labudova tokom otkrića Australije za koje se do tada verovalo da ne postoje.\nSada je već izvesno da će se negativni efekti pandemije osetiti u prva dva kvartala 2020. godine, a možda i duže. Neke proizvodne industrije obustavile su svoju proizvodnju globalno, dok su druge optimizovale proizvodne procese i radno vreme. One kompanije čija delatnost, ali i infrastruktura to može da iznese modifikovale su svoje poslovanje na rad od kuće.\nNezahvalno je govoriti koja industrija je više pogođena, jer su na neki način sve industrije u ekonomskoj međuzavisnosti, ali svakako najveći teret nose uslužne industrije i industrija organizacije događaja. Časopis RollingStone objavio je interesantan članak o uticaju pandemije na industriju organizovanja koncerata i festivala. U članku možete pročitati na koji način se poznati svetski producenti i menadžeri bore sa trenutnom situacijom, koja podrazumeva otkazivanje koncerata i turneja zakazanih i do godinu dana unapred. Ono što ih najviše zabrinjava jeste neizvesnost situacije, ali i što ono čuveno THE SHOW MUST GO ON, kada je neko od muzičara bolestan ili nešto ne funkcioniše u organizaciji, više nije primenjivo.\nDa li je zaista tako? Da li smo zaista u situaciji da kažemo – „pakuj opremu“?\nRelevantni izvori i sagovornici The Newyork Times magazina predviđaju da će se situacija stabilizovati početkom maja, ukoliko se preventivne mere budu sprovodile dosledno.\nZanimljiva je i činjenica da se efekat crnog labuda može odnositi na neku nepredviđenu pozitivnu pojavu, kao što je to bio slučaj sa pojavom interneta. Takođe, može i da označava i neku negativnu pojavu koja može imati i pozitivne efekte.\nSvaka krizna situacija test je za svako društvo i navodi na ličnu, opštu i profesionalnu introspekciju. U profesionalnom smislu, uslužne delatnosti rade na redefinisanju i transformaciji korisničkog iskustva u svet digitala.\nKako event može „raditi u kućnim uslovima“, čini se kao pravo pitanje u ovom trenutku\nEvent industrija, možda više nego ikada, mora da se osloni na digital i druge industrije, kao što je gaming industrija, kako bi adekvatno odgovorila na kriznu situaciju. Kao logično rešenje izazova nameće se virtuelni događaj koji omogućava da se u kućnim uslovima ostvari interakcija sa odgovarajućim sadržajem, porukom, ali i ostalim učesnicima.\nOnline konferencije, poslovni sastanci i sajmovi već su uzeli maha tokom trajanja ove krize. Ova rešenja pokazala su se kao vrlo efikasna, ali ništa ne može zameniti interakciju u fizičkom okruženju i živ kontakt. Zato je za veći nivo interaktivnosti neophodno uzeti u obzir i pojavu interaktivnog videa, koji postaje sve popularniji i u online marketingu.\nŠta je zapravo interaktivni video?\nTo je poseban format interaktivnog sadržaja koji omogućava korisniku da vodi i kreira priču po svom izboru. Po svojoj prirodi on je u potpunosti okrenut korisniku i provocira njegovu dalju akciju. Ono što ga izdvaja od običnog reklamnog videa jeste odsustvo linearnog storytelling-a i mogućnost da nas prema našem izboru vodi na jedinstveno korisničko iskustvo. Druga njegova karakteristika jeste gemifikacija sadržaja, koja podrazumeva da korisnik nešto mora da uradi, kako bi do nečeg došao ili nešto dobio. Dobar primer korišćenja virtulenih videa je u CSR kampanjama u kojma korisnici, intervenišući u sadržaj, doniraju sredstva za određenu namenu. Treća njegova karakteristika je da omogućava interakciju sa poznatim ličnostima sa kojima smo oduvek želeli da stupimo u kontakt.\nYoutube platforma je već uvela hotspotove koji se mogu intuitivno podesiti tako da omogućavaju korisnicima da sami kreiraju svoja korisnička iskustva, koristeći se formom interaktivnog videa.\nMogućnosti koje interaktivni video nudi još uvek su relativno neistražene, ali je on već prisutan kao sastavni deo prodajnih i marketinških aktivnosti brojnih kompanija. Na primer, jedna modna kuća je snimila video u kojem akteri nose njihove modne kombinacije. Klikom na odevnu kombinaciju odlazite na njihovu platformu za kupovinu i možete kupiti odevni komad koji nosi lik iz muzičkog spota.\nVirtuelni video koristi se već sada i u muzičkoj industriji. Sony production je preko virtuelnog videa na nov način plasirao popularnu pesmu Boba Dilana Like a Rolling stone, a Coldplay je u potpunosti iskoristio mogućnost gemifikacije u svom virtuelnom spotu.\nIako ništa ne može zameniti uticaj realnog događaja na puno iskustvo nekog brenda i pozivanje na akciju ciljne publike, broj ostvarenih interakcija na interaktivnom videu je lako merljiv, a namera kupovine je velika, što je jasni pokazatelj marketinške aktivnosti.\nKako da virtuelni video razvijemo u celokupni događaj i iskoristimo sve njegove mogućnosti, pitanje je kojim ćemo se pozabaviti u narednom periodu, jer i u ovakvim okolnostima THE SHOW MUST GO ON!


Longo: Država ima odgovornost da zaštiti slobodu izražavanja | EUME\nNaslovnica Info Press info Longo: Država ima odgovornost da zaštiti slobodu izražavanja\nLongo: Država ima odgovornost da zaštiti slobodu izražavanja\nU Podgorici je danas održan završni sastanak ekspertske misije u oblasti slobode medija koja je trajala od 24. maja.\nCilj misije koju su predvodili nezavisni eksperti iz Ujedinjenog kraljevstva Velike Britanije i Sjeverne Irske bilo je razmatranje politike i prakse kad je u pitanju sloboda medija.\nTokom posjete Crnoj Gori, eksperti su imali sastanke s predstavnicima relevantnih crnogorskih institucija, i to Odbora za politički sistem, pravosuđe i upravu Skupštine Crne Gore, Ministarstva vanjskih poslova i evropskih integracija, Ministarstva kulture, Ministarstva pravde, Ministarstva unutrašnjih poslova, Uprave policije, RTCG-a, Centra za obuku u sudstvu i državnom tužilaštvu, Policijske akademije, tužilaštva i sudstva.\nZatvarajući misiju, generalna direktorica za pravosuđe u Ministarstvu pravde i šefica Radne grupe za 23. poglavlje – Pravosuđe i temeljna prava Marijana Laković-Drašković je istakla da je posjeta eksperata omogućila sveobuhvatno sagledavanje stanja u oblasti slobode medija, kao i konstruktivnu razmjenu mišljenja u pravcu nastavka kvalitetnog ispunjavanja obaveza iz ove oblasti.\nUkazala je da su crnogorske institucije tokom prethodnog perioda posvećeno i odgovorno pristupile obavezama iz evropske agende i iznijela uvjerenje da će ocjene ekspertske misije potvrditi stalni napredak koji Crna Gora ostvaruje na polju vladavine prava i ukupnog napretka prema članstvu u EU.\nPredstavnica Evropske komisije Anđela Longo, zahvalila je crnogorskim kolegama na odličnoj saradnji tokom pripreme i same realizacije misije. Naglasila je da je ova misija naročito važna imajući u vidu da je sloboda izražavanja jedan od ključnih aspekata pregovora Crne Gore sa EU u okviru poglavlja 23. U svom završnom izlaganju, predstavnica EK je zaključila da država ima odgovornost da zaštiti slobodu izražavanja i da omogući novinarima da obavljaju svoje zadatke, te da će EK nastaviti da pažljivo prati ovo pitanje u narednom periodu.


Uklanjanje stabala u Železničkoj ulici - www.025.rs\nHomeODŽACIDRUŠTVOUklanjanje stabala u Železničkoj ulici\n08/07/2019 redakcija DRUŠTVO, NASLOVNA, ODŽACI 0\nU okviru radova koji se već uveliko odvijaju u Železničkoj ulici, počelo je uklanjanje stabala Bođoša, za koje je stručna služba konstatovala da su truli. Tim povodom, građanima se obratio pomoćnik predsednika opštine Odžaci, Milorad Stanišić:\nTakođe je naglasio i da je u toku izrada projekta za novi sadni materijal, te da će nova ulica biti kompletno uređena. To uključuje rekonstruisan put, trotoare, prilaze, parking mesta, kompletnu vodovodnu mrežu, nadzemne hidrante i nove zasade. Takođe, drveće koje bude izvađeno biće uskadišteno u prostorijama nekadašnje “Metal Sente”, te će nakon usvajanja odluke Opštinskog veća biti dodeljeno socijalnim slučajevima naše opštine.\nVikend u Sivcu u znaku festivala „Ivanjsko cveće“\nZelenilo orezalo 3062, a uklonilo 301 stablo\nRadnici JKP „Zelenilo“ Sombor orezali su tokom prošle godine ukupno 3062 komada stabala, a isekli i uklonili 301 komad. Od […]\nZelenilo orezuje i uklanjanja opasna stabala\n28/03/2018 redakcija 0\nPrve lepe, prolećne dane radnici JKP „Zelenilo“ Sombor koriste za obavljanje uobičajenih aktivnosti koje u velikoj meri zavise od vremenskih […]


Vreme pripremljenosti - ECHO kontakt centar\nVreme i opseg komunikacije s krajnjim korisnicima izvodimo prema potrebi i želji klijenta, koji može za vreme pripremljenosti odabrati bilo koju kombinaciju sati i dana u nedelji. Pozive možemo preuzeti:\nZa klijenta, njegove korisnike i partnere, stojimo na raspolaganju 24 sata na dan, svih dana u nedelji.\nNastavljamo sa obavljanjem posla nakon završetka radnog vremena klijenta, kao i za vreme vikenda i praznika.\nU redovno radno vreme klijenta\nSavetnici mogu primati pozive samo tokom radnog vremena klijenta.\nPrilikom povećanog broja kontakata\nU slučaju kada broj kontakata prekorači kapacitet na strani klijenta, preuzimamo višak istih i time obezbeđujemo adekvatan odaziv na svaki upit.\nMožemo se lako prilagoditi i klijentima kojima eksterna pomoć treba samo povremeno, u izuzetnim prilikama ili u posebnim terminima.


"Miholjski susreti sela" – RADIO TELEVIZIJA BOR\nSRBIJA – Vlada Republike Srbije, na inicijativu Ministarstva za brigu o selu, usvojila je Uredbu o utvrđivanju programa dodele bespovratnih sredstava za organizovanje manifestacije pod nazivom „Miholjski susreti sela“. Uredba predviđa jednodnevnu ili višednevnu manifestaciju koja se može održati u svim naseljenim mestima, odnosno selima na teritoriji Republike Srbije, izvan gradskih, opštinskih sedišta i prigradskih naselja.\nPodnosilac prijave na javni konkurs su jedinice lokalne samouprave sa čitave teritorije Republike Srbije, koje same osmišljavaju program ove manifestacije, trajanje i mesto održavanja, a manifestaciju je moguće održati od 1. oktobra do 31. decembra 2021.godine.\nZa ovaj program opredeljena su u budžetu Republike Srbije 43 miliona dinara, a cilj je obogaćenje društvenog i sportskog života žitelja u selima, negovanje tradicionalnog načina života i kulturno – istorijskog nasleđa. Maksimalan iznos odobrenih sredstava po jednoj prijavi iznosiće do 500 hiljada dinara.\nTags: manifestacija, miholjski susreti sela, ministarstvo za brigu o selima, uredba vlade\nPrevious 3.kamp u Konjičkom klubu „Kavalo“\nNext Protest „Za spas Zlotske reke“\n36 minuta ago Dejan Đorđević


“Od početka sledeće nedelje uputićemo pozive svima koji žele da razgovaraju. To ne znači da ćemo sa svima praviti koaliciju već da smo spremni da razgovaramo sa svim”, rekao je Vućić na konferenciji za novinare.\n“Počeli smo da se bavimo sastavljanjem tima koji bi u Vladi Srbije uložio ogromnu energiju, bez kalkulacija šta će biti na sledećim izborima. Naš cilj je da ujedinimo ljude, da svaki čovek bez obzira na političku orijentaciju doživljava vladu kao svoju”, rekao je Vučić.\n“Ja sam najponosniji čovek na svetu. Drugi put dobijam mandat za formiranje vlade naše zemlje”, rekao je Vučić i zahvalio gradjanima što je lista koju je predvodio na izborima dobila veliku podršku gradjana.


Vlasti troše milione KM javnog novca, ali ne polažu račune gdje pare stvarno i završe - Impuls\nObjavljeno: Petak, 08 Januar 2016 12:00\nGrađani Bosne i Hercegovine već 20 godina finansiraju rad više javnih kompanija u zemlji, a koje sve vrijeme bilježe samo gubitke.\nEkonomski stručnjaci upozoravaju da je zastrašujuće to što vlasti ne donose nikakve programe koji bi unaprijedili rad takvih preduzeća.\n- Naprotiv, bez obzira na katastrofalno poslovanje „gubitaša“ političke partije u njih i dalje gomilaju stranačke kadrove, ali i dodatno izvlače novac kroz razne tendere - upozorava za Patriju Svetlana Cenić, ekonomski analitičar.\nA, receptura za izvlačenje novca iz ionako posrnulih preduzeća je jednostavna. Javne kompanije, poput gradskih komunalnih preduzeća, dobiju posao, primjerice na održavanju javne rasvjete, ali te poslove za njih urade druge firme koje budu angažirane kao podizvođači.\n- Ako idete dalje, vidjet ćete da su vlasnici tih firmi podizvođača u bliskim odnosima za vladajućim političkim strankama – kaže Cenić.\nVlada Kantona Sarajevo produžila je nedavno ugovor sa KJKP "Park". Ova kompanija narednih šest mjeseci će održavati javnu rasvjetu na području svih devet općina Kantona. Posao može biti težak više stotina hiljada KM.\nNo, u jednoj od klauzula ugovora već je nagovješteno da će u slučaju većeg obima kvarova na javnoj rasvjeti Kantona Sarajevo, "Park" angažirati vanjsku kompaniju.\nIzvor agencije Patria otkriva da će Park angažirati jednu firmu iz Hadžića, čiji su vlasnici u prijateljskim odnosima sa prvim ljudima Parka.\n- Park je dobio posao održvanja javne rasvjete u KS, iako sam Park posluje sa gubicima i ne može ispoštovati preuzetu obavezu. Zapravo, vladajuće stranke u KS ovaj posao su namjerno dodijelile gubitašu Parku kako bi preko vanjske firme mogle izvlačiti novac poreskih obveznika – tvrdi ovaj izvor, koji je želio ostati anoniman.\nMnogo više novca vlast u FBiH će ove godine izvući kroz milionskog gubitaša Željeznice FBiH. Koalicija SDA, SBB i HDZ-BiH za njih je u 2016. godini odobrila više od 20 miliona KM poreskog novaca, kao pomoć u poslovanju.\n- Kada radite u privatnoj kompaniji onda ste dužni opravdati svaku marku koju utrošite. Ali, to nije slučaj sa novcem poreskih obveznika. Najbanalniji primjer su korita rijeka u lokalnim zajednicama. Općine svake godine izdvajaju ogroman novac za čišćenje rijeka, ali one su i dalje pune kesa i drugog otpada. Za to niko ne odgovara – kaže Cenić, piše Patria.\nCenić: Kada treba uzeti pare od naroda onda nema veze ko je zločinac


U odnosu na prošlogodišnje finale Kupa u kojem je Jagodina slavila sa 1:0, Vojvodina je drastično promenila ekipu tako da su od igrača koji su tada nastupili ostala samo trojica igrača. Jagodina je sa druge strane manje više zadržala kostur ekipe, ali generalno i ona ima drugačiji sastav...\nVojvodina slavi ove godine čitav vek postojanja, ali je situacija unutar kluba daleko od one slavljeničke. Zimska rasprodaja igrača dovela je do toga da Novosađani u poslednje vreme igraju sa omladincima, dok je atmosfera između uprave i navijača tokom čitave ove godine najblaže rečeno naelektrisana. Sa druge strane Jagodina ima zero tim koji je nakon osvajanja prošlogodišnjeg trofeja definitivno postao vredan respekta.\nVojvodina u odnosu na prošlogodišnje finale sada ima poptpuno drugačiju ekipu.\nSupić - Sada je član Voždovca\nVulićević i Trajoković - Zimus prešli u Partizan\nPavlović i Jokić - Još letos su napustili klub\nAđuru, Vranješ i Oumaru - Karijere su nastavili u inostranstvu\nAlivodić, Poletanović, Radoja - Ostali u klubu\nJagodina je sa druge strane manje više zadržala osnovu one ekipe koja je golom Milana Đurića iz penala slavila prošle godine:\nBondžulić i Stojanović - Otišli u inostranstvo\nDukić i Projić - Prešli u Voždovac\nGogić - Završio u Crvenoj zvezdi\nMihajlović, Živanović, Cvetković, Đurić, Arsenijević i Lepović - Ostali u klubu\nVojvodina - Jagodina 20:00


Britanski špijuni uče\nzanat od Šekspira\nPrijatelji, Rimljani i viši menadžeri u britanskoj ultratajnoj špijunskoj bazi, počujte me. Dve stotine službenika u sedištu britanske službe za komunikacije pomno je iščitavalo Šekspira, kako bi poboljšali svoje šefovske sposobnosti.\nZaposleni su prisustvovali radionici o "Juliju Cezaru", jednoj od Šekspirovih najkrvavijih i najmračnijih drama, što bi trebalo da im pomogne da bolje utiču na ljude oko sebe. Ričard Olivije, sin pokojnog lorda Lorensa Olivijea, održao je prošle srede poludnevnu radionicu o temi "Moć i uticaj" za 4.000 funti. Ukratko je ispričao istoriju drame šifrantima, tehničarima, matematičarima i ostalim špijunima, zatraživši potom od njih da razmotre akcije četiri glavna lika: Marka Antonija, Kasija, Bruta i Julija Cezara.\nOn ih je podučio da efikasni menadžeri treba da se ugledaju na Marka Antonija, čiji trijumf nad rivalima počiva na njegovoj emotivnoj inteligenciji koja mu je pomogla da shvati potrebe ljudi oko njega. Nasuprot njemu stoji Brut, koji se oslanja na čast i um, i zato biva ubijen.\nOlivijeova kompanija Mitodrama specijalizovana je za ovakve prezentacije, koje naglašavaju emotivni pristup menadžmentu. "Nije dovoljno biti nevin i ispravan, morate biti mudri ako hoćete nešto da postignete", kaže Olivije. Prislušivačka baza, koja ima 5.000 zaposlenih, i ranije je tražila usluge od Mitodrame. Pedeset menadžera je prisustvovalo i seminaru o liderskim sposobnostima, baziranom na "Henriju Petom".\nSve je počelo nastankom emotivnog haosa posle unutrašnje reorganizacije službe. Ljudi, naviknuti na rad u zasebnim kancelarijama, tad su prebačeni u zajedničke kancelarije, pa je vladina služba za komunikacije zaključila da treba poraditi na njihovim međuljudskim odnosima.


NBS objasnila na koji način će biti isplaćivani krediti - Sputnjik Srbija\n10:07 19.03.2020 (osveženo 10:22 19.03.2020) Preuzmite kraći link\nIz Kabineta guvernera navode da, nakon što banka odnosno davalac lizinga objavi ovu ponudu na svojoj internet prezentaciji, dužnik ima rok od 10 dana od dana objavljivanja da tu ponudu odbije, a, ako to ne učini - smatraće se da je ponuda prihvaćena tog desetog dana.\nU saopštenju iz kabineta guverenera NBS daje se reprezentativni primer za dinarski gotovinski kredit koji je u trećoj godini otplate. Tako za iznos kredita od 500.000 dinara sa rokom otplate od 84 meseca i iznosom rate 8.320,9 RSD, iznos rate nakon primene zastoja u varijanti 84 meseca plus moratorijum od tri meseca plus je 8.631,85 dinara, što znači da je razlika mesečne rate 310,95 dinara. (nominalna kamatna stopa 9,82 odsto, promenljiva - 3M belibor + 8,20%)\nTakođe je dat i primer za stambeni kredit u evrima koji je u jednaestoj godini otplate, iznosa 50.000 evra, sa rokom otplate 240 meseci i ratom mesečnom od 284,02 evra. U varijanti sa primenom zastoja (moratorijuma), dakle rok otplate 240 + 3 meseca, rata bi bila 287,84 evra, odnosno veća je za 3,82 evra (nominalna kamatna stopa 3,00 odsto, promenljiva - 3M euribor + 3,43%)\nKredit, rata, Narodna banka Srbije


U Grčku neće moći turisti iz zemalja s više slučajeva korona virusa - Javni servis\nU Grčku neće moći turisti iz zemalja s više slučajeva korona virusa - saopštio je u Atini pomočnik ministra unutrašnjih poslova Nikos Hardaljas.\nAlimos, Atina. Foto: Beta/AP Photo/Yorgos Karahalis\nPovodom grčkog plana za pokretanje turizma, objavljenog u sredu, Hardaljas je istakao četiri tačke: od 25. maja biće dozvoljeno jedrenje, 1. juna će biti otvoreni kampovi, kao i hoteli koji rade svih 12 meseci, 15. juna otvoriće se ostali objekti za smeštaj i Medjunarodni aerodrom Atine, a 1. jula će biti otvoreni svi ostali aerodromi Grčke.\nPomoćnik ministra je ukazao da u Grčku neće moći da udju “putnici iz zemalja s velikim epidemiološkim opterećenjem korona virusom” i da će lista tih zemalja biti uskoro objavljena, preno je sajt vesti in.gr.\nNa pitanja novinara o tome, Nikos Hardaljas je naglasio: “Nikada nismo rekli da ćemo se 1. jula otvoriti za sve”.\n“Omogući ćemo turističke posete Grčkoj, ali primarni cilj je očuvanja javnog zdravlja”, rekao je Hardaljas, dodavši da ako to bude potrebno, zdravstvenu zaštitu mogu pružiti i snage bezbednosti i vojska.\n“Učinićemo sve što je potrebno da na ostrvima i na bilo kojem ulazu u Grčku ne bude problema”, uveravao je on.\nPošto za putnike aviona primena postojeće procedure: test i karantin, ističe danas, u četvrtak, svi putnici će ubuduće biti “u potpunosti i temeljno provereni upitnicima selektivnim i uzimanjem uzoraka radi testiranja”, rekao je Hardaljas.\nNaglasio je da Civilna zaštita i dalje u potpunosti kontroliše putnike s dolaznih letova i da sumnjivih slučajeva “skoro da nema”.\nNaveo je da je od 13. maja medju ukupno 2.236 putnika 21 aviona iz inostranstva, bio pozitivan test samo jednog putnika. Dodao je da su poslednjih nekoliko dana iz Nemačke su u Grčku stigla tri aviona sa 548 putnika, od kojih su u tranzitu bili mnogi iz teže pogođenih zemalja, ali svi njihovi testovi bili su negativni.\nZa grčka ostrva Generalni sekretarijat za civilnu zaštitu ima plan u slučaju pojave -KOVID-19 medju turistima.\nTe dodatne mere uključuju obaveznu saradnju vlasnika objekta za smeštaj sa lekarom, i postojanje “koordinatora za koronu” u svakom objektu za smeštaj.\nPredvidja se i transfer turista ako obole, sa ostrva na kopno, na osnovu postojećeg plana za stanovnike ostrva. Cilj je da za manje od dva sata oboleli bude sa ostrva prevezen u neku veću zdravstvenu ustanovu u kontinentalnom delu Grčke, a te ustanove se za to već pripremaju.\nZa male ostrva predvidjeno je jačanje postojećih zdravstvenih objekata, uz dodatne krevete za obolelele i više opreme za testiranje na korona virus.


Politika privatnosti – Saznaj Novo\n:: Google, kao prodavac treće strane, koristi kolačiće za prikazivanje oglasa na www.saznajnovo.com.\nwww.saznajnovo.com nema pristup ili kontrolu nad ovim kolačićima koje koriste oglašivači trećih strana.\nMožete se konsultovati sa odgovarajućim politikama privatnosti tih oglasnih servera nezavisnih proizvođača za detaljnije informacije o njihovoj praksi, kao i za uputstva o tome kako se odjaviti od određenih servisa. Politika privatnosti www.saznajnovo.com se ne odnosi na, a ne možemo ni kontrolisati, aktivnosti tih drugih oglašivača ili veb sajtova.\nPolitika privatnosti sajta Saznaj Novo nije u potpunosti kompatibilna sa GDPR zakonom. Pomenuti sajt je u vlasništvu fizičkog lica (više na stranici „O autoru“) koje je građanin Republike Srbije te zbog toga podlaže zakonima te države, a ne zakonima Evropske Unije. Ako ste građanin države koja je članica Evropske Unije onda ovaj sajt koristite na sopstvenu odgovornost!\nUslove korišćenja sajta saznajnovo.com možete pročitati na sledećoj veb adresi:


Vučić na Kosovu pozvao Srbe da ne prodaju imovinu - Klix.ba\nRegija Vučić na Kosovu pozvao Srbe da ne prodaju imovinu\nVučić na Kosovu pozvao Srbe da ne prodaju imovinu\n14.1.2015. u 17:04\nVučić je s nekolicinom ministara prijepodne započeo posjetu Kosovu, a u mjestu Pasjane, gdje je otvorio novo porodilište, poručio da "Srbija neće ostaviti Srbe na Kosovu", izvijestila je Radio-televizija Srbije.\n"Znam da će Albanci ponuditi veliki novac za vaše kuće i imanja i molim vas da ne prodajete. To je jedini način da sačuvamo svoja ognjišta. Vi ste ti koji čuvate i branite vašu zemlju, koji očuvanjem svojih ognjišta na Kosovu i Metohiji branite našu budućnost", poručio je Vučić.\n"Vlada Srbije vas nije zaboravila i neće vas zaboraviti. Namjeravamo da i ovdje, kao i u Gračanici i Kosovskoj Mitrovici, otvorimo svoje urede", poručio je premijer koje je u kosovskom Pomoravlju dočekalo nekoliko hiljada ljudi.\nVučić je kazao da institucija Srbije na Kosovu moraju biti aktivnije te naglasio potrebu investicija koje bi osigurale zapošljavanje i nova radna mjesta.\nOtvarajući porodilište Vučić je naglasio da se "upravo na Kosovu rađa najveći broj djece u Srbiji".\nPosjeta srbijanskog premijera protekla je bez incidenata i uz jake mjere sigurnosti.


Kakav dan za Zvezdu - Stigla specijalna pozivnica za Ligu šampiona, i to ne samo za sledeću sezonu?! - Sportske.net\nKakav dan za Zvezdu - Stigla specijalna pozivnica za Ligu šampiona, i to ne samo za sledeću sezonu?!\nIako je prošlu sezonu završila bez trofeja, u senci Partizana koji je osvojio duplu krunu, Srbiju će u Ligi šampiona predstavljati Crvena zvezda.\nTako to rade Kragujevčani, šljivovica za Dekija Savića!Potopljena Zvezda, Partizan u finalu Kupa Srbije!Sportski pozdrav RTS-u ''iz tamo neke unutrašnjosti'': ''Zašto su Zvezda i Partizan privilegovani?''Obavljen žreb, Zvezda vs Partizan u polufinalu!Zvezda remizirala u prvom meču baraža za LŠ\nI dok se u fudbalskom klubu sprema zvanična promocija spektakularnog pojačanja, brazilskog napadača Žonatana Kafua, navijačima Crvene zvezde stižu odlične vesti i iz vaterpolo kluba.\nNaime, kako je ''Blic'' danas preneo, Zvezda je dobila specijalnu pozivnicu za učešće u Ligi šampiona, i to ne samo za narednu, nego za sledeće dve sezone, bez obzira na plasman u šampionatu Srbije.\nDa u svemu tome ima istine, sa oduševljenjem je potvrdio i direktor kluba Igor Milojević.\n''Zvezda je odavno zaslužila da se prema njoj ispravi nepravda naneta 2013, kada je osvojila Ligu šampiona. Imamo mlad tim, a ovo učešće u evropskoj eliti iskoristićemo da afirmišemo što više mladih igrača, da rezultatski prođemo što je moguće bolje, da klub što bolje funkcioniše i da punimo tribine našim navijačima", istakao je Milojević.\nPodsetimo, Zvezda je pre pet godina morala da igra u kvalifikacijama, gde je eliminisana od italijanskog Pro Reka, iako je u prethodnoj sezoni osvojila titulu prvaka Evrope.\nŠto se tiče Partizana, naš najtrofejniji vaterpolo klub je i dalje u teškoj finansijskoj situaciji, znate i za postojeći problem oko korišćenja bazena na Banjici, pa iako je osvojio duplu krunu u domaćem prvenstvu prošle sezone, u narednoj će se, kako prenosi pomenuti izvor, takmičiti u Evrokupu.


Hager d.o.o. - Priče PANTHEON korisnika\nPoduzeće Hager osnovano je pre više od 60 godina. Svojim kupcima nudi inovativne elektrotehničke proizvode i rešenja. Od malog preduzeća izrasli su u međunarodnu korporaciju koja zapošljava više od 11.400 ljudi, a svoje proizvode nudi u više od 160 država širom sveta. Jedna od ćerki firmi je u Bosni i Hercegovini, gde su za vođenje finansija izabrali poslovni program PANTHEON. U okviru Hagera ćerke firme već više decenija posluju na području BiH, Srbije, Hrvatske, Crne gore, Kosova i Albanije, a rade po principu E3 – energije, ekologije i etike.\nNjihov cilj je da se probiju na tržište sa najsavremenijim tehnološkim kretanjima na području električnih instalacija, modularne opreme i pozicionirati se što bliže evropskim standardima, a ujedno zadržati visoki kvalitet, standarde i pravila.\nKao ćerka firma obavezni su da redovno izveštavanju matično preduzeće, pri čemu za dobijanje podataka, pregled prometa, troškova, skladiša i drugih procesa koriste PANTHEON.\nVođa finansija, Nihada Ramić smatra da se sve što im je potrebno jednostavno izvoze u Excel i na osnovu toga pripremaju izveštaje. Na PANTHEON se oslanjaju jer im omogućava jednostavan i efikasan protok podataka i kao i čuvanje informacija koje su važne za izveštavanje i poslovno odlučivanje.\nKao obveznici dvostrukog izveštavanja na području Bosne i Hercegovine i na nivou grupacije, preduzeće Hager jedinstvenim poslovnim sistemom PANTHEON na jednostavan način usklađuje valute i odlično se prilagođava potrebama obračunskog perioda sa namenom kreiranja odgovarajućih podataka potrebnih za kreiranje unutrašnjih, spoljnih i konsolidovanih računovodstvenih izveštaja.\nU sledećem periodu preduzeće Hager ima cilj da dodatno proširi svoje poslovanje, a na tom putu prema budućim uspesima PANTHEON će im biti velika podrška.


Završen drugi upisni krug u srednje škole - Grad Prokuplje\nCrveni krst Prokuplje završio podelu paketa\nBezbedna zona zbog oštećene fasade\nSvršeni osnovci iz Topličkog okruga,koji nisu položili završni ispit u osnovnom obrazovanju u prvom upisnom krugu,18. i 19. su polagali test iz matematike i srpskog,a danas kombinovani test. Testovi su se polagali u učionicama Osnovne škole za obrazovanje odraslih,a prema rečima direktorke iste Radmile Dimić,od 33 učenika iz Topličkog okruga,koliko je ostalo neupisano,sva tri testa polagalo je 19 učenika. Dimićeva ističe da ovaj završni ispit polažu učenici koji nisu na kraju školske godine završili razred ili su bili privremeno sprečeni da izađu na ispit.\n– I u ovom roku važila su ista pravila kao i za prvi krug,što znači da su i ovoga puta testovi preuzeti uz pojačan nadzor,ali ovaj put iz Školske uprave u Nišu. Učenici su,takođe,imali pravo da polažu testove po dva sata,a sve vreme su ih nadgledali dežurni nastavnici i supervizori,istakla je Dimićeva.\nPreliminarni rezultati sa ovog ispita biće poznati 21. avgusta,kada će se u Okružnoj upisnoj komisiji obaviti prijem i rešavanje žalbi. Konačni rezultati biće objavljeni 23. avgusta,kada će kandidati popunjavati i predavati liste želja,a sam upis u srednje škole obaviće se 27. avgusta.\nOve godine,što inače nije uobičajeno,u kuršumlijskoj Gimnaziji ima 28,a u blačkoj 18 slobodnih mesta. Skoro ista situacija je i u prokupačkoj Poljoprivrednoj školi,gde za obrazovni profil „poljoprivredni tehničar“ ima 23 slobodna mesta,a mašinski smer u Mašinskoj školi u Žitorađi 26.\nInače,ovaj završni ispit je prema rečima Dimićeve protekao u najboljem redu i bez ikakvih incidenata.


Dodik: Srpska formirala ekspertske timove za odgovor na nametnute odluke | Info | Politika\n16. October, 18:01\nDodik: Srpska formirala ekspertske timove za odgovor na nametnute odluke 0 Podijeli Podijeli na facebook Podijeli na twitter Podijeli na viber Pošalji na mail\nLider SNSD-a Milorad Dodik izjavio je danas u Banjaluci da je Republika Srpska formirala ekspertske ekipe, koje se bave pitanjima odbrane, prava, finansija, novog ustava Srpske, te načinom na koji odgovoriti na bespravno nametnute odluke i zakone visokog predstavnika.\nDodik je nakon sjednice Izvršnog komiteta SNSD-a istakao da ima 140 takvih odluka u kojima je visoki predstavnik bespravno, vanustavno i vandejtonski prenosio nadležnosti, a da na to nije imao pravo.\n"Bespravno i vanustavno je vodio Vijeće naroda u Republici Srpskoj, na što nije imao pravo", rekao je Dodik novinarima nakon sjednice Izvršnog komiteta SNSD-a.\n"Stavićemo da su ništavni i da nisu na snazi. Narodna skupština će donijeti propise i zaključke koji su vezani za to kako regulisati te pravne vakume. Ništa nećemo raditi izvan Ustava BiH, niti dovodimo u pitanje teritorijalni integritet BiH", poručio je Dodik.\nDodik je istakao da se u pitanje dovodi i odbacuje nepravno nasilje Ustavnog suda BiH i visokog predstavnika.\n"Narodna skupština Srpske i mi političari u Srpskoj time se bavimo već dugo vremena, te je parlament Srpske od 2016. godine redovno na razmatranju imao antiustavno ponašanje visokog predstavnika i donio je 2019. akcioni plan za vraćanje nasilno oduzetih nadležnosti", rekao je Dodik.\nOn je napomenuo da to nije slučajno rađeno, iako je prigovore stalno podnosila opozicija, koja je uporno izbjegavala da razgovara o važnim temama.\n"To je jedan kontinuiran sistem u kojem međunarodna zajednica nije htjela ni da čuje naše prigovore. Nakon odluke Ustavnog suda u vezi Zakona o šumama, koja je antiustavna i antidejtonska, upućuje se da se odlučuje i mijenja suština Dejtonskog sporazuma i mi ne smijemo to da trpimo", rekao je Dodik.\nOn je ponovio da prema Dejtonskom sporazumu, sve ono što izričito nije dato BiH pripada entitetima, te da ni u Ustav ni u Dejtonskom sporazumu ne piše da je BiH nadležna za šume.\n"Republika Srpska nema drugog načina da očuva svoj subjektivitet, teritoriju i pravnu imovinu, jer ataci na to traju već duži niz godina", rekao je Dodik.\nPrema njegovim riječima, Ustavni sud Bih blefira, kao što blefira i Kristijan Šmit da je on visoki predstavnik i da on nešto može.\n"Narodna skupština je na prošloj sjednici odbacila takvu ličnost i rekla da ne postoji visoki predstavnik, te sve što bi on pokušao ovde da uradi biće odbačeno od Republike Srpske i ta odluka biće branjena ingerencijama koje mi imamo", istakao je Dodik.\nPredsjednik SNSD-a kaže da nema pravo da prepusti neodgovornim i mrziteljima Republike Srpske da je, navodno, baveći se pravom uruše do kraja, isisaju sav vazduh, ostave u stanju smrti.\nOn je pozvao poslanike Narodne skupštine, kao i predstavnike opozicije da se okupe i da zajedno rade na pronalaženju načina kako odgovoriti na bespravno nametnute odluke i zakone visokog predstavnika.\nDodik je naveo da je političku podršku tome dao Izvršni komitet SNSD-a, te da je Predsjedništvo stranke zakazalo sjednicu u utorak, 12. oktobra, dok će sjednica Glavnog odbora biti između 20. i 25. oktobra.\n"SNSD će istrajati na tome da se bavi kapitalnim političkim pitanjima, jednako kao što se bavi i ekonomijom, koja je ključna, jer time podržavamo rad Vlade i nadležnih institucija", rekao je Dodik.\nOn je istakao da rebalans budžeta najbolja manifestacija uspješnosti ekonomske politike, te da je činjenica da su za 220 miliona KM prihodi veći od planiranih, kao i da su prikupljeni na bazi pojačanih privrednih aktivnosti i na bazi opredjeljenja Vlade da sačuva radna mjesta.\nGovoreći o odlasku u Beograd povodom obilježavanja 60 godina Pokreta nesvrstanih zemalja, Dodik je rekao da tamo ne ide kao predstavnik BiH, nego kao srpski član Predsjedništva BiH.\n"Iznijeću stavove našeg naroda, naše Republike, te neću nikoga vrijeđati", rekao je Dodik.\nOn je napomenuo da se Željko Komšić već nekoliko puta na određenim događajima predstavljao kao predstavnik BiH, iako o tome nije bilo saglasnosti sva tri člana Predsjedništva.\n"Razlika je u tome što se ja ne predstavljam tako. Svakome ću tamo reći da sam u svojstvu člana i da imam na to pravo. To su nijanse koje mnogi ljudi u BiH ne razumiju", rekao je Dodik.